6 Tip Bantu Kurangkan Beban Ibu Mencuci Baju Yang Menimbun

Sudahlah penat seharian dalam kereta dari kampung, sampai-sampai tengok menimbun pulak baju kat bakul yang nak kena cuci. Kita sebagai ibu yang superpower ni, selalu rasa tertekan.

Arghhh!

Belum lagi campur anak-anak yang bergaduh sesama sendiri. Terjerit-jerit sambil berlari ke sana-sini. Dengan ruang tamu yang bersepah, mainan yang tidak sempat kemas dan mungkin ada air yang tumpah kena langgar dengan anak.

Ada pula suami yang minta isteri masak makan malam. Tidak mahu makan luar, mahu rasa air tangan isteri katanya. Bila isteri mula jeling suami, dia akan jeling sekali lagi baju kotor yang bertimbun. Walaupun semakin stress rasanya, bertabahlah wahai hati.

Badan penat, mahu rehat. Otak kata jangan, ada banyak benda nak kena setel. Biasa dengan situasi sebegini? Rileks, anda tidak keseorangan. Sebenarnya ada banyak cara untuk meringankan beban kita untuk cuci baju ni.Kami kongsikan pula 5 tips basuh baju paling mudah:-

1. Mintak tolong cik abang sayang kita

Bagi suami-suami di luar sana, hargailah anda sebagai isteri dengan tolong membasuh baju. Bukan susah mana pun, kutip baju dari bakul, masuk mesin basuh, tuang pencuci dan tunggu cucian siap.

Kita sebagai isteri ni pulak, pandai-pandai lah masak makanan kegemaran suami sedap-sedap. Pasti beliau ringan tangan nak menolong.

Kalau rajin, lepas siap cuci, tolong sidai sekali. Kalau suami tolong lipat sekali, boleh bagi ‘upah‘.

2. Buat jadual basuh baju, gilir-gilir lagi bagus

Ingat, jangan hujung minggu baru nak basuh semua sekali. Hujung minggu sepatutnya boleh rehat.

Dengan cuaca yang tidak menentu, kadang hujan kadang panas; apa kata kita tetapkan jadual membasuh. Isnin basuh baju kita dan pasangan, hari Rabu pula basuh baju anak-anak, hari Jumaat basuh baju baby pula.

Tapi kalau banyak sangat, mungkin boleh tukar jadual sikit, Isnin basuh baju kita dan pasangan, selang 2 hari (Rabu) basuh baju anak-anak dan baby, selang 2 hari lagi (Jumaat) basuh baju kita dan seterusnya. Nampak mudah dan senang untuk diamalkan bukan? Lagi bagus kalau gilir-gilar basuh baju antara suami dan isteri. Tentu lebih erat kasih sayang.

3. Asingkan baju terlebih dahulu

Baju yang ingin dipakai untuk solat, asingkan. Baju anak-anak asingkan. Kenapa kena asingkan terlebih dahulu? Pertama, kita tidak mahu najis bercampur dengan baju yang kita guna untuk solat. Kedua, proses sidai baju akan lebih mudah.

Baju anak-anak biasanya kecil. Ia sangat rumit dan leceh untuk sidai. Kalau baju orang dewasa agak besar, senang nak sidai atau guna hanger sahaja. Kalau dua-dua jenis saiz ini bercampur, kita yang akan jadi stress.

4. Basuh di kedai dobi 24 jam

Ramai mesti perasan yang kedai dobi 24 jam kini semakin bercambah dan tumbuh bak cendawan lepas hujan. Kalau dah tak larat nak basuh sendiri tu, apa kata anda basuh je di kedai dobi 24 jam.

Sekarang kedai dobi macam ni pun dah ada sediakan kemudahan WiFi, kerusi urut, sofa, televisyen dan sebagainya. Sambil menunggu baju nak siap, macam-macam boleh buat kan? Boleh lah ber-FB untuk dapatkan informasi terkini di sekeliling kita atau melayari internet untuk dapatkan tips-tips berguna seperti ini.

5. Pakai baju atau seluar 2 kali baru basuh.

Teringat zaman sekolah asrama mahu pun di universiti dulu. Kalau baju tu masih elok dan tak kotor sangat, apa kata simpan dan gantung elok-elok untuk dipakai 2-3 hari kemudian. Contohnya, seluar jeans takkan pakai sekali terus basuh? Atau pergi kedai 10 minit pakai baju baru, takkan nak terus basuh? Kalau pakai sekejap terus basuh, akan jadi Gunung Everest la nanti.

Tapi jangan pula pakai baju yang sama dua hari berturut-turut, nanti terkantoi pula dengan orang. Ingat baju dan seluar sahaja ya, bukannya seluar dalam. Rasa tak bersih pula nanti.

6. Guna mesin basuh serbaguna

Mesin basuh zaman sekarang semakin canggih. Ada banyak ciri-ciri membasuh yang kita tidak pernah terfikir.

Boleh bersihkan diri sendiri?

Ini rare!. Mesin basuh ini juga berupaya mencuci dalamannya sendiri supaya setiap kotoran akan terkeluar secara automatik dan tidak memberi kesan kotoran pada cucian anda seterusnya. Bakteria tidak dapat membiak dan tahap kesihatan anda sekeluarga turut meningkat.

Basuh banyak-banyak sekaligus

Kalau anak-anak semua jenis macam artis, yang suka tukar baju 3-4 kali sehari, anda kena dapatkan mesin basuh yang boleh sumbat banyak baju.

Dengan berkapasiti tinggi sehingga 20kg, anda tidak lagi perlu membasuh secara kerap. Sumbat sekali semua, setel! Tak perlu nak pening kepala tunggu turn untuk basuh baju dari bakul lain.

Seperkara lagi, walaupun nampak seperti perlukan air yang banyak, tetapi teknologi mesin basuh ini dapat mengurangkan penggunaan air dengan lebih efisien. Nampak tak? Jimat masa, jimat tenaga dan jimat duit!

Variasi sofa yang ada memberikan alternatif terbaik untuk disesuaikan dengan gaya kediaman pilihan. Rekaan sofa yang unik dengan cetusan warna menyerlah akan membantu menaikkan seri sesebuah ruang. Sofa yang diletakkan di ruang tamu menjadi lokasi utama penghuni kediaman dan tetamu yang hadir. Di sinilah tempat berkumpul dan bersosial, jadi sofa perlu memiliki ciri tahan lama dan memberikan keselesaan maksimum.

Agar tidak salah membuat pilihan, ikuti tip ini sebelum anda membeli sofa:

2. Sesuaikan dengan tetapan gaya dekorasi keseluruhan ruang dan tempat sofa akan diletakkan. Jika untuk ruang keluarga, pilih sofa dengan kusyen lembut dan tebal. Sofa untuk ruang tamu formal pula mestilah sesuatu yang tampak lebih eksklusif.

3. Ambil perhatian pada bentuk sofa. Ketika duduk, tapak kaki anda harus menjejak ke lantai dan tidak tergantung. Begitu juga dengan kedalaman sofa. Ia haruslah tidak tenggelam apabila anda duduk atau terlalu keras dan memberikan keselesaan pada seluruh tubuh.

4. Pilih sofa dengan fabrik pelbagai warna dan corak untuk mengelakkan ruang tampak bosan.

5. Sofa kulit adalah pilihan terbaik untuk penggunaan dalam jangka masa yang panjang. Ia mampu bertahan lama, selain cantik dan berbaloi dengan wang ringgit yang dilaburkan.

Rumah, selain daripada menjadi tempat berteduh ketika hujan serta terik mentari, ianya juga turut menjadi tempat kita menghindari serta membebaskan diri daripada segala kekusutan yang melanda baik di pejabat atau rutin seharian di luar rumah. Kediaman yang kita miliki sepatutnya tenang dan mendamaikan.

Jika kediaman anda terletak di kawasan kampung yang jauh dari hiruk pikuk bandar, anda bertuah, posting kali ini adalah guideline kepada mereka yang menetap di tengah ibu kota yang mungkin di malam hari masih lagi terganggu dengan bunyi bising.

Manfaat Penggunaan Permaidani

Kebanyakan lantai di rumah, disaluti dengan jubin marmar. And boleh bayangkan bagaimana kusutnya kita rasa bila barang terjatuh di atas lantai jubin. Bising sudah pasti, yang tidur lena pasti terbangun. Untuk ini, anda dinasihati untuk menghamparkan karpet yang sesuai dengan tema hiasan dalaman rumah. Karpet berupaya untuk menyerap bunyi bising dan juga berupaya untuk menampung barang yang terjatuh daripada pecah.

Dekorasi kedap bunyi

Langsir dan tirai bukan sahaja berfungsi sebagai pelengkap dekorasi kediaman, malahan ianya amat bermanfaat dalam mengekang bunyi bising dari luar rumah terutamanya jika dinding kediaman anda tidak mampu menjadi barrier menghalang bunyi bising dari luar,  anda masih boleh mendengar dengan jelas bunyi kesesakan jalan raya di luar. Cadangan mantap untuk anda adalah, gunakan langsir dari material berkualiti dan tebal.  Selain daripada menggunakan langsir serta tirai, anda juga boleh menggantung lukisan kanvas yang  boleh menyerap bunyi bising, paling penting pastikan kediaman anda tidak terlalu kosong dengan perabot.

Gabungan keselesaan dan praktikaliti

Tahukah anda susun atur strategik sofa serta rak buku di kediaman mampu berperanan sebagai silencer yang amat efektif. Tip ini amat praktikal untuk diterapkan di kediaman yang bersambung dengan jiran seperti semi-D dan apartment yang mana jika dinding anda bersambung dengan jiran, kita sering terdengar bunyi ketukan di dinding sebelah. Untuk mengekang isu ini, anda boleh sandarkan sofa berkusyen serta boltkan rak buku di dinding yang bersambung. Selepas itu, susunkan dengan teratur seberapa banyak buku yang ada dalam simpanan anda dan voila, anda tidak perlu lagi merungut bunyi bising dari kediaman sebelah.

Bahagikan ruang

Tip ini pula amat berguna untuk anda yang mendiami rumah jenis studio dan townhouse berikutan susunan ruangnya yang berbentuk memanjang dan mempunyai banyak ruang kosong. Tanpa susunan yang betul, suara anda akan bergema segenap ruang kediaman. Anda perlu membahagikan kediaman anda mengikut beberapa seksyen. Penggunaan partition serta pasu bunga sebagai pengasing antara ruang amat sesuai untuk diaplikasikan. Tumbuhan tersebut bukan sahaja mampu bertindak sebagai pemisah antara seksyen bahkan berupaya membekalkan anda udara segar.

Guna perkakas rumah yang cekap bunyi serta tenaga

TIPS RUMAH KEKAL KEMAS WALAUPUN ADA BABY

Kita selalu hairan kenapa ada rumah rakan dengan anak kecil nampak kemas dan bersih sedangkan kediaman kita pula hanya kelihatan teratur seketika saja sebelum bersepah semula.

Sebenarnya pemilik rumah yang sentiasa kemas ini bukanlah melakukan kerja membersih dan mengemas seluruh rumah setiap hari.

Sebaliknya mereka hanya melakukan beberapa kerja di bahagian tertentu untuk memastikan rumah kelihatan rapi dan bersih sentiasa.

Kekemasan dan kebersihan rumah adalah perkara penting yang perlu dittikberatkan meskipun kita mempunyai anak kecil dirumah. Hal ini kerana rumah yang bersih dan kemas menjamin keselesaan sekeluarga dan boleh menghindarkan dari bahaya serta penyakit.

Lakukan 5 perkara ini setiap hari dan anda akan dapat hasil yang sama.

1. Kemas katil
Kemas katil dan bilik anda sebaik bangun tidur. Celik je mata terus lipat selimut tu jangan tinggal macam tu je. Selimut lah benda paling penting untuk katil kelihatan kemas.

2. Selepas basuh baju terus lipat
Pakaian yang tidak diurus dengan baik selalu jadi punca rumah nampak bersepah. Jadi jangan biarkan baju kotor bertimbun dan jangan juga biar baju yang sudah kering dalam bakul tinggi menggunung. Setiap kali selesai membasuh terus lipat pakaian yang kering dan masukan dalam almari.

3. Jangan biar singki penuh
Sama juga dengan pinggan mangkuk, jangan biar ia memenuhi singki. Basuh pinggan setiap kali selepas makan.

4. Pastikan kaunter dapur sentiasa bersih

Selepas basuh, terus susun pinggan mangkuk, kuali dan periuk di tempatnya. Simpan juga baki lauk pauk dalam bekas berpenutup bukan di atas pinggan. Buang sampah setiap kali bakul penuh. Jangan smpai berulat sudah hehehe.

5. Kemas ruang tamu tengah hari dan malam
Ruang tamu memang jadi tempat permainan anak, bantal kecil akan bertaburan begitu juga mainan mereka. Anda memang perlu mengemaskannya paling kurang dua kali sehari. Sekali, menjelang tengah hari dan kali kedua sebelum tidur supaya sebaik celik mata pagi hari anda melihat ruang tamu yang bersih dan kemas.


Bungkus Pokok Anda Macam Ni Kalau Nak Selamat Masa Proses Penghantaran

Aktiviti kini kian mendapat sambutan sama ada untuk tujuan komersil mahupun sebagai hobi. Menjelang zaman teknologi ni, lagi seronok LAMAN Impiana tengok masing-masing berkongsi ilmu berkebun di dalam media sosial. Dari situ, maka wujud lah group-group berkebun di dalam media sosial. Ada yang suka bertukar-tukar benih dan pokok. Ada pula yang pandai mengambil peluang dan kesempatan menjadikan pertanian ini sebagai perniagaan sambilan melalui penjualan tanaman secara dalam talian.

Bila dah jual secara dalam talian, sudah pasti cara penghantaran nya adalah melalui bungkusan kurier terutamanya bagi pembelian yang jauh. Tapi tanaman perlu dibungkus rapi tanpa merosakkan sebarang struktur pokok disamping mengurangkan stress tanaman. Khuatir nanti sampai pada pembeli pokoknya mati. Jadi, bagaimana pembungkusan tanaman perlu dilakukan?

Sebelum ni, LAMAN Impiana pernah tunjuk video untuk sediakan kotak pembungkus.

Namun itu tidak memadai.Pembungkusan tanaman untuk penghantaran kurier lebih rumit berbanding barang kaca.

1. Pastikan siram pokok yang hendak dibungkus terlebih dahulu. Siram bagi lembap sahaja, bukan basah kuyup. Kemudian letakkan kapas di bahagian atas permukaan medium sehingga betul-betul tertutup. Ia bertujuan mengekalkan kelembapan di dalam medium disamping mengelak ia dari keluar dari pasu atau bertaburan

2. Ambil plastik bag dan balut kemas keseluruhan bahagian medium dan pasu. Jika perlu gunakan pita pelekat. Lebih mudah guna plastik pembalut

3. Balut tanaman dengan kertas tebal seperti kad manila yang di lapiskan bersama kertas minyak. Teknik ini mampu melindungi ranting dan daun tanaman di samping dapat mengelak tanaman dari terkena suhu yang melampau ketika proses penghantaran

4. Labelkan setiap tanaman untuk memudahkan pembeli

5. Balut pokok atau tanaman yang telah siap tadi dengan bubble wrap atau foarm bagi mengelak ia bergerak dan tidak mudah bergoyang apabila dihentak.

6. Sediakan kotak yang muat-muat je saiz bungkusan bubble wrap tadi dan tanaman anda sedia untuk di hantar.

Tanaman yang dihantar dengan teknik pembungkusan ini mampu bertahan lebih 2 minggu di dalam kotak. Ia juga sesuai untuk semua jenis tanaman sama ada yang tidak mempunyai medium mahupun tidak

Sumber: https://garden.org

Sekarang ramai yang dah berjinak-jinak menanam sayur atau buah-buahan di rumah. Trend yang semakin mendapat sambutan ini patut menjadi amalan wajib setiap rumah. Baru lah ekonomi keluarga dapat dijimatkan dan juga bekalan makanan terjamin kesihatannya. Jom cuba 6 pokok menjalar mudah tumbuh ini.

Pencahayaan: Memerlukan 80-100% cahaya matahari untuk membesar dengan sihat dan dapat menghasilkan anggur yang banyak.

Penyiraman: Siram air di pangkal pokok dan pastikan air tidak bertakung. Penyiraman perlu dikurangkan apabila anggur mula berputik untuk mendapatkan buah yang manis.

Pembajaan dan kawalan perosak: Seelok-eloknya gunakan baja organik untuk mendapatkan hasil buah anggur yang lebih manis. Baja organik yang sesuai untuk pokok anggur seperti air basuhan ikan, air beras dan hampas kelapa. Pembajaan perlu dilakukan sekurang-kurangnya 1 bulan sekali. Waktu ideal pembajaan adalah 20 hari sebelum pemangkasan.

Penjagaan lain: Ketinggian ideal untuk pokok anggur adalah 5 kaki, selebihnya perlu dipangkas.

Jenis tanah: Sesuai untuk semua jenis tanah yang mempunyai aliran air yang baik dengan nilai pH 6.0. Medium perlu sentiasa gembur.

Pencahayaan: Memerlukan pencahayaan yang terus.

Penyiraman: Lakukan penyiraman awal pagi dan lewat petang. Lakukan penyiraman di pangkal dan keseluruhan pokok. Penyiraman perlu dilakukan segera sejurus baja diletakkan.  Penyiraman perlu dilakukan secara kerap apabila ia mula berbunga untuk menghasilkan buah yang berkualiti.

Pembajaan dan kawalan perosak: Baja CCM 65 untuk medium tanaman dari tanah liat manakala CCM 45 digunakan untuk tanah beris. Taburkan baja di sekitar pangkal pokok untuk memastikan baja dapat diserap sepenuhnya.  Pembajaan dilakukan sekurang-kurangnya sebulan sekali.

Penjagaan lain: Ketinggian ideal untuk memastikan pokok produktif tidak lebih dari 2.5 meter tinggi. Lakukan pemangkasan selepas buah dituai untuk membolehkan tunas baru bercambah.

Jenis tanah: Medium tanaman dengan pH 6.5 hingga 7.5 yang mengandungi bahan organik tinggi dengan saliran yang baik adalah sesuai untuk tumbesaran rockmelon.

Pencahayaan: Memerlukan cahaya terus namun teduhan perlu disediakan apabila menjelang musim kemarau atau panas.

Penyiraman: Medium tanaman untuk rockmelon perlu sentiasa lembap sebelum bunga mula berputik. Untuk mengekalkan kelembapan, gunakan sungkupan yang diletakkan pada pangkal pokok. Apabila buah sudah mencecah saiz sebesar bola tenis, penyiraman hanya perlu dilakukan apabila apabila medium kelihatan kering.

Pembajaan dan kawalan perosak: Sediakan kayu pancang atau sokongan yang mencukupi untuk membolehkan pokok memanjat. Ia bertujuan untuk memberi pengudaraan sepenuhnya di sekelilingi pokok dan secara tidak langsung dapat mengurangkan masalah foliar. Campuran fish emulsion bersama 1 gelen air adalah kandungan baja yang disarankan. Ia perlu diletakkan pada pangkal pokok sekurang-kurangnya 2 minggu sekali.

Jenis tanah: Sesuai di kebanyakan jenis tanah yang mempunyai pH kurang daripada lima. Namun tanahnya perlu mempunyai penyaliran yang baik dan seelok-eloknya gunakan tanah yang mempunyai kandungan pasir.

Pencahayaan: Memerlukan pencahayaan sepenuhnya.

Penyiraman: Lakukan penyiraman dua kali sehari iaitu di awal pagi dan lewat petang. Namun penyiraman tidak perlu dilakukan terlalu banyak sehingga menyebabkan tanah terlalu lembap kerana ia akan memusnahkan pokok.

Pembajaan dan kawalan perosak: Gunakan baja organik yang diletakkan di sekitar pangkal pokok. Di samping itu juga, penggunaan baja foliar (daun) juga perlu untuk mendapatkan hasil yang banyak.

Penjagaan lain: Letakkan sungkupan pada pangkal pokok untuk mengekalkan kelembapan pada tanah di samping mengelakkan pertumbuhan rumpai yang boleh menjadi pesaing.

Jenis tanah: Memerlukan medium tanaman gembur dan mengandungi pasir untuk mendapatkan hasil yang optimum. Tanah perlu sentiasa digembur untuk memudahkan pertumbuhan akar.

Pencahayaan: Memerlukan pencahayaan terus untuk menghasilkan buah yang banyak.

Penyiraman: Pokok timun memerlukan air yang banyak untuk kelembapan yang cukup dan pertumbuhan yang lebih subur. Penyiraman dibuat dua kali sehari di peringkat awal penanaman dan dikurangkan sekali sehari bila pokok besar dan semasa memungut hasil.

Pembajaan dan kawalan perosak: Penggunaan baja NPK Hijau 15:15:15 untuk pembajaan pertama boleh digunakan dengan kadar 30gm/pokok dan ditabur keliling dengan jarak 15-20cm dari rumpun pokok serta dikambus. Pembajaan ulangan kedua dan ketiga boleh menggunakan NPK biru 12:12:7 dengan kadar 40-50 gm/pokok diselangkan setiap dua minggu.

Penjagaan lain: Letakkan sungkupan pada pangkal pokok seperti rumput kering, jerami padi atau sabut kelapa siap proses untuk mengurangkan pertumbuhan rumpai. Sediakan binaan junjung apabila anak pokok mula mengeluarkan jejari untuk memanjat.

Jenis tanah: Sesuai ditanam di pelbagai jenis tanah yang kaya dengan bahan organik seperti tanah gambut dengan pH 5.5-6.5.

Pencahayaan: Memerlukan pencahayaan terus dan cukup sekurang-kurangnya 8 jam sehari.

Penyiraman: Penyiraman perlu dilakukan setiap hari sekurang-kurang sekali. Namun kadar siraman perlu dikurangkan menjelang musim hujan untuk mengelakkan dari buah cepat rosak.

Pembajaan dan kawalan perosak: Balut buah untuk mengelakkan daripada ia mendapat serangan perosak seperti lalat buah. Segera buangkan buah-buah yang telah diserang perosak sebelum ia menjangkiti buah lain. Gaulkan baja organik bersama tanah yang terdapat di sekitar pangkal pokok untuk membolehkan ia cepat diserap.

Pemangkasan: Sediakan junjung untuk tempat buah memanjat selewat-lewatnya 2 minggu selepas anak pokok dialihkan ke tapak kekal. Cantas cabang-cabang pokok yang terdapat di bahagian pangkal pokok untuk memastikan pengudaraan yang mencukupi.

Oleander atau nama saintifiknya Narium Olender antara tanaman hiasan yang sentiasa menjadi pilihan kerana warna bunganya yang menarik. Namun, tanaman ini mempunyai getah yang dikatakan beracun. Pusat Racun Negara turut berkongsi kesan sampingan jika terdedah kepada getah Oleander di laman Facebook.

TRIVIA TUMBUHAN BERACUN – POKOK BUNGA OLEANDERAnda mesti biasa melihat pokok bunga Oleander seperti di dalam gambar,…

Berkebun sudah pasti segala penat dan lelah berbayar apabila tuaian yang dikutip sangat memuaskan. Namun menjadi masalah bagi pekebun adalah apabila pokok dah melepasi tempoh matang namun tidak mengeluarkan hasil walaupun diberi penjagaan yang rapi.
Sebelum ini, LAMAN Impiana ada kongsikan beberapa resepi hormon atau baja organik untuk menggalakkan hasil tanaman. Antaranya ialah:

Kali ini, kite cuba pula resepi hormon penggalak buah yang boleh menyebabkan hasilnya sampai patah dahan. Resepi hormon ini telah dikongsikan oleh puan Hafizah Ibrahim dan menjadi tular di Facebook.
Bahan-bahan:
2 biji telur
1 botol yakult
Cara-cara:
Masukkan semua bahan ke dalam botol air miniral 50ml yang kosong. Goncangkan dan peram selama 3 hari
Cara guna:
Untuk semua jenis pokok: Ambilkan 2-3 sudu pati hormon yang dicampurkan didalam 20liter air dan semburkan pada keseluruhan pokok
Untuk siraman ke tanah: Ambil 5 sudu besar pati hormon dan campurkan ke dalam 20 liter air dan siram ke medium tanaman setiap 7 hari sekali


7 Tempat Popular Dalam Kediaman Yang Kita Terlepas Pandang Untuk Cuci

Dalam kita membersihkan rumah, sesekali pasti kita terlepas beberapa bahagian atau alat dalam rumah kita lupa untuk dibersihkan. Selalunya kita akan fokus kepada tempat biasa seperti bilik air, countertop dapur, mop lantai tetapi bagaimana pula tempat yang selalu kita terlepas pandang, tetapi kesannya dalam jangka masa yang panjang?

Mari ikuti senarai yang disediakan IMPIANA agar anda boleh buat pemeriksaan secara menyeluruh di setiap ruangan dalaman rumah anda.

1) Pintu Kabinet

Selalunya kita akan memfokuskan pembersihan hanya di sebelah atas countertop sahaja, tetapi tahukah anda air yang dilap ke atas counter top selalunya akan mengalir ke bawah dan tanpa kita sedari alirannya sehingga ke pintu kabinet. Tidak dapat dibayangkan berapa banyak kuman yang tersimpan di dalam air tersebut. Begitu juga dengan kabinet di sebelah atas, asap masakan yang dilepaskan ke udara selalunya akan terperangkap menjadi habuk dan memberi kesan terhadap ruang pernafasan seisi rumah.

2) Handle pemegang peti ais

Ramai dari kita selalu membersihkan bahagian dalam peti ais tanpa kita sedari bahagian luar juga memerlukan pembersihan yang sama seperti bahagian dalam. Ini kerana, bakteria dan kuman amat mudah untuk berpindah dari satu tempat ke tempat lain terutamanya di bahagian dapur. Bayangkan anda pulang dari bekerja, tanpa membasuh tangan, anda terus memegang handle peti ais dan mengambil makanan, agak-agak berapa banyak kuman yang sudah dipindahkan dari tangan ke pemegang dan makanan?

3) Kain pengelap kaki

Secara jujurnya, bila kali terakhir anda tukar kain lap kaki di bilik air dan dapur? Pasti sudah lama bukan. Realitinya, kain ini adalah kain yang amat kotor sekali dan ianya digunakan hari-hari, selagi ianya digunakan, selagi itulah ia akan sentiasa kotor dan memerangkap jutaan kuman berikutan keadaan kain tersebut yang lembap.

Anda sepatutnya membasuh kain tersebut sekali dalam seminggu.

4) Pelapik tetikus

Untuk mereka yang meluangkan masa yang panjang di komputer dan menggunakan pelapik tetikus/mouse pad, agak-agak bersih tak pelapik yang anda sedang gunakan selepas bergesel dengan tangan, mouse dan pelapik. Tidak masuk lagi jika mouse anda terlalu atas air bekas minuman, kalau air kosong tidak apa, kalau air bergula? Anda bayang sendiri berapa banyak kuman sudah terkumpul di atas pelapik tersebut.

5) Bersihkan bahagian dalam kabinet

Point ini terpakai untuk semua jenis kabinet, baik di dapur, bilik air, bilik tidur dan sebagainya. Fokusnya adalah kabinet yang menjadi perumah kepada segala barangan berasaskan cecair terutamanya di dapur. Sebagai manusia biasa, kadangkala kita terlupa untuk menutup rapat botol sos dan kicap. Anda bayangkan tanpa anda sedari, sudah banyak cairan sos yang tertumpah dan ianya bakal mengundang pelbagai spesis makhluk perosak dan kesannya menganggu tahap kesihatan kita kerana bahan mentah makanan sudah tercemar.

6) Celahan sofa

Berapa kali anda seluk tangan ke dalam celahan sofa rumah anda? Pasti sudah lama bukan, di celahan ini pasti terdapat pelbagai khazanah yang tersimpan. Jangan sampai nanti, ada seluk nak ambil duit syiling yang terjatuh, anda dapat lipas. Jadi, selalukan untuk vacuum kawasan sofa terutamanya di celah-celah sofa, pasti anda akan rasa bertapa kotornya sofa yang anda sangkakan selama ini bersih dan wangi.

7) Bahagian bawah permukaan

Apabila membersihkan rumah, jangan hanya fokus kepada persekitaran hadapan mata/eye-level sahaja, guna sedikit tenaga untuk eksplorasi bahagian bawah kabinet, meja makan, bawah karpet atau lebih mudah, segalanya yang ada permukaan atas, pasti ada ruang bawah, fokus lebih di bahagian bawah.

Selain itu, tumpahan air pasti akan mengalir sehingga ke bawah dan masuk ke celahan yang tidak nampak dengan mata kasar dan mengundang hurungan semut.

Setiap kali berlakunya kebakaran, punca utama yang dikenal pasti adalah litar pintas. Apa sebenarnya litar pintas? Mengapa ia sering terjadi? Kalau litar pintas terjadi, sempatkah kita selamatkan harta benda kita? Ini jawapan.

Anda perlu tahu apa itu DB Board terdahulu. Tak kenal maka tak cinta. DB ialah satu kotak yang terdapat didalam rumah anda yang mengawal segala litar elektrik yang terdapat di dalam rumah anda. Selalunya ia diletakkan dibahagian dalam depan rumah anda selalunya dikawasan ruang tamu anda.

Pernahkah terjadi litar pintas dirumah anda ketika waktu kilat, mesti pernahkan?

Selalunya salah satu suis didalam DB anda akan terpelantik dengan sendirinya yang menyebabkan black out dan itu adalah ELCB. Keadaan ini juga akan berlaku sekiranya peralatan di dalam rumah anda mengalami kerosakkan. Sekiranya berlaku seperti ini anda tak perlu bimbang anda hanya perlu OFFkan kesemua suis yg terdapat didalam DB tersebut. Langkah seterusnya anda perlu ONkan semula suis iaitu bermula dgn Main Suis (suis yang selalunya terdapat disebelah kiri DB board) dan kemudian ONkan ELCB suis serta seterusnya MCBsuis (suis yg mempunyai tanda 6A,10A,15A,20A,32A) satu persatu sehingga habis.

Anda ada air-cond di rumah anda? Mesti ada kan. Setiap rumah yang ada di Malaysia ini, kebanyakkannya ada air-cond di rumah mereka. Kadang-kadang bukan setakat 1 atau 2 tapi setiap bilik ada. Kalau ada 10 bilik, 10 bilik tu lah nak ada air-cond. Tapi mesti kita akan rasa rimas dan serabut kan bila tiba-tiba air-cond tu tak sejuk? Dah lah tengah musim panas waktu ini. Dari penyabar terus hilang sabar. Bila tengok remote control tu, dah sampai ke 16 darjah celcius dah tapi masih panas. Aduhaii. Tapi jangan risau, saya akan kongsikan kenapa air-cond di rumah anda boleh jadi tiba-tiba tidak sejuk.

Perkara pertama yang anda boleh jangka atau syak kenapa air-cond tiba-tiba tak sejuk, adalah sebab pemasangannya itu ada masalah dan tidak mengikut pemasangan standard. Unit luar terletak di lokasi yang menyusahkan. Tiada pergerakan udara yang mencukupi. Paip tembaga adalah saiz yang salah. Ini selalu berlaku apabila terdapat paip tembaga sedia ada di dinding. Tembaga sepatutnya untuk penghawa dingin 2hp, namun hanya penghawa dingin 1hp dipasang. Ini selalunya hasil daripada pemilik rumah membeli penghawa dingin tanpa berunding dengan pakar penyaman udara terlatih.

Kedua, adalah gas air-cond dah tak ada. Antara sebab kenapa gas air-cond tak ada adalah berkemungkinan ada kebocoran kerana gas air-cond ini sebenarnya tidak akan pernah habis. Jadi, kalau ada kekurangan gas, mesti ada kebocoran dan kebocoran itu mungkin boleh jadi sebab Nut tak ketat, Nut pecah semasa pemasangan, sambungan copper pipe pecah, servis valve rosak dan juga Evaporator/Condenser Coil bocor.

Ketiga, tidak cuci filter setiap bulan. Haa benda ni selalu jadi pada diri saya juga dan pada orang ramai. Filter ini, dia ada dalam air-cond. Kita hanya perlu buka penutup dihadapan itu sahaja, kita akan nampak filter tersebut. Bila bawa keluar, penuh berhabuk. Jadi apa perlu kita buat? Kita ambil dah basuh di tandas dengan air. Selepas dah basuh, keringkan dan letak semula di tempat asalnya. Boleh jamin, air-cond akan sejuk semula.

Jadi, itu lah sebab-sebab kenapa air-cond di rumah anda kadang-kadang jadi tidak sejuk. Maka, kita kenalah rajin dalam membuat setiap pemeriksaan terhadap air-cond kita atau anda boleh memanggil mana-mana pakar untuk periksa air-cond anda.

Tidak dinafikan, sememangnya ada segelintir di kalangan masyarakat kita yang memandang enteng terhadap mengenai soal pengambilan pembiayaan perlindungan tambahan untuk kediaman atau erti kata lain insurans rumah.

Bukan itu sahaja, ada juga yang mengganggap pengambilan pembiayaan perlindungan tambahan untuk kediaman ini bukan satu perkara yang penting atau mustahak buat mereka. Tetapi, sudahkah anda benar-benar mengetahui secara lebih mendalam mengenai pengambilan insurans rumah ini?

Maka oleh itu perkara tersebut sudah semestinya menjadi persoalan orang ramai antaranya kesan jangka masa panjang kepada pemilik sekiranya membeli rumah tanpa mengambil sebarang perlindungan tambahan kediaman khususnya.

Jadi, dalam episod Tour Impiana Sembang Dekor bersama Bank Islam kali ini telah mengupas serta membincangkan perkara tersebut di bawah program khas yang bertajuk ‘Elakkan Beli Rumah Tanpa Perlindungan’ bersama para penonton.

Menerusi perkongsian bersama hos dan editor IMPIANA, Puan Mariam Shukor telah membincangkan topik tersebut bersama panel tetamu jemputan istimewa iaitu Encik Mohamed Zaki Atip selaku Pengarah Wilayah, Central 2, Bank Islam Malaysia Berhad.

Ketika sesi temu bual bersama hos berlangsung, Encik Mohamed Zaki berkata setiap pemilik sememangnya amat digalakkan untuk mengambil pembiayaan perlindungan tambahan setelah membeli rumah bersama pinjaman pihak bank bagi menjamin masa hadapan yang lebih baik.

Katanya lagi, ekoran daripada masalah bencana banjir yang berlaku dalam negara baru-baru ini, orang ramai telah mulai sedar serta mendapat kesedaran dalam diri mengenai betapa pentingnya memiliki perlindungan tambahan untuk kediaman.

“Di Bank Islam sendiri, untuk makluman anda semua selepas berlakunya banjir teruk di sekitar kawasan Shah Alam dan juga Klang, sudah ramai yang mula ambil pembiayaan perlindungan tambahan untuk rumah mereka.

“Ini di mana secara tidak langsung mereka sudah mula sedar betapa pentingnya untuk memiliki perlindungan tambahan untuk rumah. Jadi, jumlah polisi yang telah dikeluarkan banyak juga,” katanya.

Jika anda ingin ketahui kesemua kupasan topik perbincangan ini, anda boleh menonton pautan video episod penuh Tour Impiana Sembang Dekor bersama Bank Islam dibawah;

Di samping itu, kepada anda semua jangan lepaskan peluang keemasan merebut pelbagai hadiah menarik dengan menonton, ‘like’ dan ‘share’ Tour Impian Sembang Dekor bersama Bank Islam sekarang!


(VIDEO) DIY Dinding Corak Ombre Guna Cat Sahaja, MUDAH Dan Style

Rawatan dinding dengan efek Ombre dimulakan dengan satu warna utama dan ia akan perlahan-lahan mencair, mewujudkan kesan seperti warna air yang kelihatan sangat nyaman dan cantik. Dinding bilik pasti akan kelihatan menarik dengan personaliti tersendiri selain dapat menaikkan seri ruang yang sudah hambar dan membosankan.

Dengar macam susah je kan? Macam mana pula nak gabungkan dua warna kemudian jadikannya seperti satu warna yang mengalir di dinding? Jangan risau, sebenarnya ia tidaklah sesukar yang anda fikirkan. Dengan sedikit kesabaran dan panduan yang tepat pasti anda dapat melakukannya dengan baik

Sebelum itu, ini bahan-bahan yang anda perlu kan ;

Dan ini pula koleksi gambar-gambar hiasan dalaman dengan dinding ombre untuk anda jadikan inspirasi.

Bermain dengan warna pada dinding rumah bukanlah satu perkara yang mudah, jika tersalah pilih pasti ia akan memaberikan aura yang tidak cantik dan kurang selesa untuk anda berada di dalam ruang itu dengan lebih lama.

Jika anda seorang yang takut akan bermain dengan warna IMPIANA galakan anda memilih warna selamat seperti putih dan pastel. Ini akan membantu anda untuk menambah baik ruang dalam rumah anda. Tambahan hiasan dalam sudut tersebut sudah mampu menaikkan rasa ceria dan mood yang selesa.

Bagi efek Ombre ini ia lebih sesuai untuk digayakan pada satu dinding sahaja. Jika tersilap lakukan ia mungkin akan membuatkan ruang bilik itu nampak serabut dan tidak sesuai.

Kebiasaan, pemaju akan menyediakan satu suis lampu dan kipas siling. Namun jika ingin menggunakan lebih dari 1 lampu, ia menuntut anda menyediakan lagi satu litar baru yang ditarik dari suis. Bermakna tambah soket dan line penyambungan yang baru. Hal ini lebih rumit dan memerlukan kos agak tinggi. Nak upah kontraktor pun boleh tahan mahal harganya. Tambahan, musim PKP ni memang sukar nak jemput orang luar datang rumah kan.

Apa kata anda buat sendiri tanpa perlu tarik line kable baru seperti yang dilakukan oleh FARIZAM CHANNEL. Yang lebih menarik, sistem lampu yang pasang menggunakan sistem kawalan jauh. Macam mana caranya? jom lihat video yang telah disediakan

Dewasa ini, banyak kita lihat pemilik kediaman yang melakukan sendiri ubahsuai pada kediaman. Ia bukan sahaja menjimatkan, tetapi proses ubahsuai juga akan menjadi lebih mudah dan singkat, memandangkan tuan rumah sudah tentunya tahu apa yang dimahukan.

Projek kami suami isteri ketika PKP, dah siap!

LANGKAH-LANGKAHNYA;

step 1 – sanding (kertas pasir gred 320)

step 2 – primer coating 2 layer (Nippon paint protective coating)
step 3 – Epoxy floor paint (2 layers KTH, white)
step 4 – buat corak (diecut hard plastic cover, KTH epoxy floor paint, black)

step 5 – Epoxy Clear Finish (2layers Nippon)

KOS & BAHAN YANG DIPERLUKAN;

total lebih kurang RM500 untuk,
– cat kapur oren (Nippon dalam cod cheetah spots)
– epoxy hitam 5L
– epoxy putih 5L
– coating
– dan lain-lain

cat cukup untuk digunakan pada 3 tandas, termasuklah 2 tandas lain yang kami cat putih dan hitam keseluruhannya.

Tip tambahan :
– Guna 4″ sponge roller refill utk buat cop cop je, xyah guna batang roller.
– Cermin, shower n towel holder tu spray guna black matte.

Masalah kulat di kediaman bukanlah suatu perkara yang asing lagi. Lebih-lebih lagi kediaman anda terletak di kawasan dengan kelembapan tinggi, seperti di tepi sungai atau hutan, peratusan untuk perabot anda diserang kulat adalah lebih tinggi!

Sekali pandang, kulat pada almari terlihat seperti habuk atau debu dan boleh dilap dengan mudah sahaja. Tetapi malangnya, selepas beberapa hari kulat tersebut akan muncul dan kembali menghantui hidup anda.

DIY Dehumidifier

Kali ni kita cerita pasal dehumidifier DIY pula.

Waktu mengemas rumah, korang mesti pernah hadapi situasi almari yang ditumbuhi kulat berupa habuk-habuk halus di permukaannya.

Kulat ni memang biasa sangat tumbuh lagi-lagi kalau musim hujan. Ditambah pula kalau korang sidai baju guna ampaian dalam rumah. Memang seronoklah kulat ni membiak dengan jayanya di permukaan almari korang.

Selalunya pembiakan kulat ni terjadi pada permukaan almari jenis murah. Senang cerita almari yang dibuat dari habuk kayu. Sebab apa? Sebab almari jenis ni mempunyai kadar serapan kelembapan yang tinggi.

Bila kayu lembap ditambah dengan pengudaraan yang kurang memuaskan dan hawa lembap bilik yang tinggi, makhluk bernama kulat ni aktiflah buat kerja.

Cara termudah untuk mencegahnya adalah dengan menggunakan dehumifier. Contohnya mesti korang pernah dengar ‘Thirsty Hippo’ kan?

Cumanya penggunaan ‘Thirsty Hippo’ tidaklah begitu praktikal di tempat-tempat yang sempit dan dalam kuantiti yang banyak. Lepas tu bila air dah penuh, terpaksa buang dan beli baru pula.

Sebagai alternatif, kita gunakan gel silika. Pek gel silika ni korang biasa jumpa dalam kotak kasut, botol vitamin, beg baru beli dan sebagainya. Andai dapat ku undurkan putaran dunia, nescaya saya dah kumpul pek gel silika ni dari kecil untuk buat koleksi.

Tapi tak apa, masa depan masih boleh diubah. Korang boleh dapatkan gel silika timbang kilo di Lazada. Saya beli sekilogram di sana dengan harga RM65. Saya beli yang jenis berwarna biru kerana ia akan berubah warna menjadi merah jambu bila kandungan air yang berjaya ditariknya tinggi. Jadi mudahlah saya nak tahu bila masanya untuk panaskan semula gel silika ini.

Namun oleh kerana hati saya tidak sabar-sabar menunggu pengeposan dari pihak Lazada, saya telah pergi menyerbu kedai menjual barangan kucing di sini. Haha!

Bahan Yang Diperlukan

Di kedai ini anda boleh mendapatkan kristal silika dengan harga yang lebih murah. 1.8 kg pada harga RM18. Hehe! Tanya orang kedai, nak kristal berak kucing.

Kristal ini sebenarnya adalah alternatif kepada pasir tempat kucing berak tu. Ianya dibuat dari gel silika dan berfungsi memerangkap air dari najis kucing. Jadi najis yang dilemparkan oleh kucing nanti akan jadi ‘odorless’ sebab dah kering dengan cepat.

Saya beli sepaket dan cari bekas ‘tupperware’ plastik. Masukkan kristal tadi ke dalam bekas plastik sebanyak mana yang diperlukan dan tebuklah lubang menggunakan pin di penutupnya.

Bila dah siap tu, korang letaklah bekas tadi di tempat yang sering dijangkiti kulat. Nak lebih kreatif, korang cari stokin yang dah tak pakai, korang sumbat kristal tu masuk dalam tu dan jerut. Stokin tu korang lemparlah dalam ‘storage box’ ke, dalam kasut ke, dalam beg ‘luggage’ yang dah lama tak pakai ke suka hati koranglah. Cara lain, boleh juga ‘packing’ dalam plastik yang di-‘seal’. Tapi jangan lupa tebuk pula. Kalau tak, dia nak sedut air macam mana kan?

Lepas tu tengoklah kadar kerajinan korang. Setahun sekali ke, setahun dua kali ke, kumpulkan balik semua kristal tadi dan panaskan di atas kuali atau di dalam ‘microwave oven’ untuk menyahkan air yang berjaya diperangkapnya. Boleh dikitar semula. Jimat belanja!

p/s : Sebagai langkah pencegahan, saya gunakan spray ni untuk lap permukaan kayu lepas dah bersihkan semua kulat tu.

SELAMAT MENCUBA!


Elak Tikar Getah Rosak Ketika Potong, Ikut Tip Mudah Ini

Samada anda baru ingin memasang tikar getah sebagai lapisan perlindungan pada lantai atau anda mahu menggantikan tikar yang lama, memotong tikar getah mengikut saiz yang dikehendaki tidaklah serumit yang anda sangka.

Secara ringkasnya, anda perlu ukur dan pastikan saiz sebenar ruang yang terbabit. Setelah anda yakin dengan ukuran yang diperoleh, bentangkan tikar getah sehingga memenuhi runag. Dan untuk mengasingkan bahagian lebihan tikar, gunakan pisau tajam dengan bantuan pembaris besi sebagai panduan agar tidak senget benget. Dibawah ini adalah penerangan terperinci tentang langkah-langkah memotong tikar getah dengan mudah.

Selamat Mencuba!

LANGKAH 1
Pertama sekali, lengkapkan diri anda dengan peralatan keselamatan yang sewajarnya. Oleh kerana anda akan menggunakan pisau yang tajam, sepasang sarung tangan kerja untuk perlindungan adalah satu kemestian. Bagi mengelakkan kecederaan, elakkan mengendali pisau jika tidak memakai sarung tangan.

LANGKAH 2
Kemudian, pilih permukaan sesuai untuk proses memotong. Kemungkinan risiko untuk pisau yang tajam memotong menembusi tikar getah dan mencalarkan lantai adalah besar jadi pastikan anda meletakkan lapisan kadbod atau papan lapis sebagai alas.

LANGKAH 3
Ukur keluasan ruang dan pastikan anda tidak lupa ; lebih mudah jika anda catitkan pada kertas. Anda boleh dapatkan saiz setiap gulung tikar getah pada penjual sebelum membeli jumlah yang sesuai dengan saiz ruang anda.

LANGKAH 4
Tandakan dimensi pada tikar bagi memudahkan anda untuk memotong ukuran tepat dengan bantuan garisan yang telah dilukis. Panduan visual seperti ini juga membolehkan anda mempercepatkan kerja dan memastikan proses pemotongan tidak tersasar.

LANGKAH 5
Hamparkan tikar pada kawasan lapang dan rata. Pastikan tikar lurus dan rata serta tiada kedut sebelum memulakan proses pemotongan.

LANGKAH 6
Letakkan pembaris besi pada sebelah garisan yang telah dibuat tadi. Pastikan anda masih boleh nampak garisan tersebut. Keluarkan pisau dan potong mengikut garisan. Pembaris besi akan bertindak sebagai panduan agar pisau tidak terkeluar dari ‘landasan’.

LANGKAH 7
Bergantung pada ketebalan tikar getah, mungkin anda perlu memotong pada garisan yang sama berulang kali. Berhati-hati ketika membuat potongan kedua atau keiga agar tidak tersalah dan terkeluar dari garisan.

Tip: celupkan hujung mata pisau dalam air sabun untuk memudahkannya meluncur diatas tikar getah.

LANGKAH 8
Seterusnya, setelah berjaya memotong tikar tersebut anda hanya perlu kemaskan penjurunya. Tikar getah juga mudah dibentuk, jadi tiada masalah jika ada bahagian yang melengkung atau sebagainya. Pastikan juga tangan anda mudah dikawal dan stabil ketika memotong. Dan apabila ukuran yang diambil tepat, dan dipotong dengan sempurna, tikar getah akan kelihatan kemas dan rapi tanpa gelembung udara yang menjengkelkan.

LANGKAH 9
Akhir sekali, jangan lupa untuk membersihkan semula kawasan kerja. Sapu dan buang semua lebihan tikar getah yang dipotong kerana apabila dibiarkan merata-rata, ia boleh mendatangkan bahaya pada anak kecil atau haiwan peliharaan anda. Periksa kawasan terlibat dengan teliti apabila sudah selesai melakukan kerja.

Musim PKP kembali lagi, pening la ibu-ibu yang bekerja dari rumah. 1001 kerja hendak dilakukan. Mana hendak mop lantai, sapu sampah, masak dan sebagainya. Kali ini IMPIANA nak syorkan satu lagi produk daripada jenama LG Electronics (LG) memperkenalkan vakum tongkat tanpa wayar terbarunya – LG CordZeroThinQ A9 Kompressor + – pada CES 2021 all-virtual pertama.

Model baru yang ditingkatkan memberikan hasil pembersihan yang mengagumkan untuk semua jenis lantai dan ciri pendirian stesen pengecas baru yang secara automatik membersihkan tong sampah dan mengisi semula vakum selepas digunakan, memaksimumkan kemudahan pengguna dan meminimumkan pendedahan kepada habuk.

Dengan sistem penyingkiran habuk automatik sepenuhnya, stesen pengecasan menjadikan pengosongan vakum tidak menyakitkan dan lebih bersih. Apabila CordZeroThinQ A9 Kompressor + terpasang di dudukan, kandungan bekas tong sampah secara automatik disedut ke stesen pengecas dan dikumpulkan dalam beg habuk yang terpasang. Apabila proses pengosongan selesai, pembersih vakum terus diisi semula semasa terpasang di stesen pengecasan.

Stesen pengecasan memberikan kecekapan ruang yang luar biasa, yang dirancang untuk menampung Kompresor CordZeroThinQ A9 + dan enam aksesori dan muncungnya. Alat Kombinasi 2-dalam-1, Alat Pencari dan Nozzle Pet dapat disimpan di dalam dudukan pelbagai fungsi untuk penampilan yang kemas dan rapi. Tetapan di stesen pengecasan dapat disesuaikan dengan mudah melalui paparan sentuhan penuh. Stesen pengecasan juga termasuk suis untuk memulakan mod pembersihan tong sampah secara manual.

Dengan muncung yang boleh ditukar ganti, LG CordZeroThinQ A9 Kompressor + dapat diubah dengan mudah dari vakum ke pel dan kembali lagi hanya dalam beberapa saat dengan menukar lampiran. Power Carpet Nozzle menghilangkan debu dari permaidani menggunakan penyedut yang kuat sementara lampiran Power Mop memberikan lantai keras yang bersih. Alat kawalan satu sentuhan, dua pek bateri perubahan cepat dan penapis yang boleh dicuci yang boleh ditanggalkan meningkatkan kemudahan penggunaan, kebersihan dan keberkesanan pembersih dua fungsi LG. Pemilik siri CordZeroThinQ A9 yang asli dapat menikmati kemudahan dua-dalam-satu yang sama dengan kit peningkatan Power Mop, yang dijual secara berasingan.

“CordZeroThinQ A9 Kompressor + dan stesen pengecasan yang canggih membawa kebersihan dan kemudahan ke ketinggian baru,” kata Lyu Jae-cheol, presiden LG Electronics Home Appliance & Air Solution Company. “Penyelesaian pembersihan yang mengagumkan ini adalah sebahagian daripada misi LG yang berterusan untuk melindungi pengguna dan keluarga mereka dengan menjadikan rumah lebih bersih.”

Pengecasan dan Penyimpanan Kemudahan Secara Automatik serta menjaga kerja supaya lebih teratur dan membuatkan anda tersenyum sepanjang hari.

DIY column divider, kos tak sampai RM1K, beli barang terus pasang sendiri.Column divider berfungsi sebagai pembahagi ruang. Kebanyakan rumah pada zaman sekarang menampilkan konsep ruang terbuka.

Ada rumah yang dapurnya bersambung dengan ruang tamu. Keadaan ini tentunya menimbulkan rasa kurang selesa. Sebagai langkah untuk privasi maka column divider dipasang bagi mengasingkan ruang-ruang tertentu.

Column divider bukan sahaja berfungsi sebagai pembahagi ruang tetapi cantik bila dipasang. Bagi yang masih kurang bajet, tidak perlu upah tukang untuk memasangnya. Anda boleh melakukannya sendiri.

DIY COLUMN DIVIDER:

Kos barang untuk siapkan 20 batang column divider ini lebih kurang RM966.00

RM640.00
– 60 meter UPVC Pipe, jointer dan end cap (saya beli cash and carry dari MYC Hydroponic Farm di Bandar Rimbayu. Dalam shopee ada juga dijual. Search ‘hydroponic tube’ dan beli tube yang belum dilubangkan).

RM208.00
– 30 meter wallpaper/wall sticker (saya beli dari shopee). Wall sticker ada lebih dalam 10 meter lagi sebab plan asal nak wrap column itu end to end. Tapi cantik pula bila atas warna lain dan bawah warna lain.

Selebihnya kos untuk tools; drill bit, glue, xbond dan lain-lain lagi.

Secara ringkasnya, cara pemasangan bagi projek diy ini adalah seperti berikut:

1. 1/3 end cap perlu dipotong.

2. Tebuk lubang pada floor tile guna tile/glass bit dan juga lubang pada bahagian atas guna masonry bit.

3. Masukkan wallplug.

4. Lekatkan end cap pada permukaan lantai dan beam/siling guna xtraseal xbond.

5. Skrukan end cap tersebut.

6. Letak pvc glue pada both end cap.

7. Then slot in column divider tu dalam end cap.

8. Pasangkan semula 1/3 endcap yang telah dipotong tadi pada tempatnya menggunakan pvc glue.

9. Tambahan paku rivet boleh digunakan bagi mengukuhkan lagi sambungan atas dan bawah column divider.

10. Kemasan akhir, letak silicone pada gap yang ada antara end cap dan lantai/beam.

Dapatlah siapkan column divider seperti ini. Hasil kerja tukang amatur yang tidak bertauliah. Sila ambil maklum bahawa material jenis ini tidaklah sekukuh solid wood tapi ianya tetap serve its purpose as space divider. Berpada dengan kos barang dan statusnya sebagai ‘divider bajet’.


Idea Ruang Makan Santai Yang Korang Kena Ada

Dapur merupakan tempat di mana kita akan menghabiskan masa untuk makan, bersosial dan melayan tetamu. Jadi tempat duduk yang terhad boleh membuatkan keinginan ini terbantut.

Jika dapur anda memiliki kawasan yang luas dan ada ruang yang ‘mati’ dan kekok, boleh digunakan idea ruang makan santai yang lebih privasi untuk menambah jumlah tempat duduk di meja makan.

Tidak kira meja anda bulat, bujur atau segi empat, asalkan ada ruang untuk membinanya pasti tiada masalah. Mari lihat enam idea yang charming dan menarik ini.

Ada tak di kalangan anda yang gemarkan konsep dekorasi hiasan dalaman rumah yang bertemakan gaya ala Hollywood Style seperti ini? Konsep yang mengetengahkan ciri-ciri elemen glamor dan mewah ini sudah semestinya menjadi kesukaan ramai khususnya buat mereka pencinta filem antarabangsa.

Melihat pada mata kasar sahaja pasti anda sudah mampu menwujudkan ciri utama yang harus ada untuk penataan ala Hollywood Style ini. Semestinya ia menjelmakan suasana glamor dan mewah.

Tidak terhad kepada fabrik dan kayu sahaja, material daripada elemen lain turut digunakan seperti kristal,tembaga dan labuci. Kebanyakkan perabot seperti meja sisi dan ottoman menggunakan kayu seperti mahogani, mapel dan bic yang kebanyakannya berasal dari Amerika Syarikat.

Manakala untuk pemilihan warna pula, palet warna cerah dan berkilau seperti warna metalik, emas dan permata sesuai dipadankan pada perabot dan kemasan lembut. Gandingkan bersama warna neutral seperti putih dan hitam untuk warna seting ruang dan mencetuskan kontras, seperti warna dinding dan juga warna kusyen.

Terdapat beberapa aksesori yang sesuai untuk digayakan, seperti arca, lampu vintaj, lukisan dan foto hitam putih. Bagi menambahkan seri, lampu candelier kristal vintaj digunakan bagi mewujudkan pencahayaan aksen yang elegan. Di meja sisi pula, lampu meja terendak moden boleh dipadankan bersama.

Foto: Carian Pinterest

Ingin lebih tahu pelbagai tips untuk dekorasi rumah? Jangan lupa ikuti kami di Telegram dan TikTok rasmi IMPIANA.

LAMAN SEGAR PENYERI ANJUNG

Lokasi kediaman yang terletak di kawasan desa ini banyak memberi kelebihan pada penataan laman kediaman ini. Memiliki persekitaran laman yang agak luas, pemilik menata ruang lamannya dengan seimbang agar dapat dimanfaatkan sepenuhnya. Elemen kejur pada laman dilembutkan dengan elemen air, tumbuhan hijau dan kolam ikan.

Tenang dan selesa, inilah yang dapat dirasakan penulis saat berada di ruang eksterior kediaman ini. Nyata konsep tropika ialah pilihan terbaik bagi memastikan kekayaan tumbuhan hijau mendominasi segenap penataan landskap ini. Kedengaran kocakan air kolam daripada puluhan ikan yang dibela dan pancuran air kolam mandi menggamit sentimen damai berganda. Secara keseluruhan  taman ini terlihat dijaga sempurna, baik menerusi susun atur ataupun peletakan pasu dan tumbuhan yang praktikal. Suasana sebegini sedikit sebanyak mengundang reaksi positif pandangan pertama daripada sesiapa sahaja yang bertandang ke sini.

GARAPAN IDEA SENDIRI

Lazimnya, bagi mereka yang sibuk dan berkemampuan, akan mengupah pereka bentuk dalaman untuk melakukan penataan interior. Namun tidak bagi Dato Aliff yang lebih selesa melakukan penataan interior berdasarkan idea dan cita rasa sendiri.

“ Ketika di rumah lama, kami mengupah seorang pereka dalaman terkenal untuk melakukan penataan interior. Namun bagi kediaman ini saya menyatakan hasrat pada isteri untuk melakukan penataan interior sendiri,” ulas Dato Aliff tentang kediaman ini.

Berbekalkan pengetahuan hiasan dalaman melalui pengalamannya, selain pemerhatian dan rujukan dari majalah, Dato Aliff melakukan penataan villa Syurga Syukri ini dengan sokongan padu isteri tercinta. Tidak memilih konsep tertentu, sebaliknya setiap ruang dan bilik adalah istimewa di hati Dato Aliff. Setiap satu ruang  dan bilik ditata rias dengan konsep berlainan dan tersendiri. Baginya ia merupakan suatu kepuasan selain boleh bereksperimentasi dengan pelbagai jenis perabot dan aksesori.

RUANG TAMU HADIR KESELESAAN

Penulis diiring masuk melalui pintu belakang kediaman ini, di mana sepanjang langkah penulis di hidang dengan seni landskap yang begitu indah. Menyelusuri beberapa bilangan anak tangga, terdapat peletakan sebuah pintu terbuka dengan reka bentuknya yang tersendiri. Dari kedudukan ini keindahan ruang interior kediaman yang indah dan mempesona sudah boleh dilihat. Terlebih dahulu, pandangan mata pastinya terpana melihat peletakan perabot kayu antik yang disusun atur pada tengah ruang foyer mengalu-alukan kehadiran tetamu. Dari sudut pandangan ke kiri dan kanan pula, pemilik mengasingkan kedua-dua ruang atas sebab tertentu yang dirasakan perlu.

“Perancangan awal kami sememangnya ingin menjadikan ruang di sini sebagai ruang tamu memandangkan silingnya yang lebih tinggi. Saya ingin tetamu merasa lebih selesa saat bertandang ke kediaman kami ini. Kebanyakan perabot yang terdapat di kediaman ini pula hampir kebanyakannya dari Indonesia. Jika dilihat, setiap ruang diasingkan kerana ingin ruang tampil lebih privasi,” ujar Dato Aliff.

Memandangkan keluasan ruang interaksi utama ini berganda, kerusi yang dipilih juga adalah daripada bersaiz besar agar penataan kelihatan lebih seimbang. Disusun secara berkelompok, ia pastinya mengundang keselesaan saat berinteraksi.

RUANG MAKAN DAN DAPUR ISTIMEWA

Memaksimumkan penggunaan ruang yang ada, pemilik menjadikan ruang berbaki pada sebelahan ruang tamu ini sebagai ruang santapan utama. Memuatkan sebuah meja makan bersaiz besar yang dilengkapi dengan lapan buah kerusi menjadikannya pilihan yang benar-benar bersesuaian untuk kediaman besar ini serta mampu memenuhi kapasiti tetamu. Kekal dengan imej dan konsep antik, meja makan set ini dipilih bergaya sama dengan perabot yang lainnya bagi mewujudkan keselarian konsepnya. Malah meja makan kayu jati ini kelihatan begitu unik dengan reka bentuk kayu yang kelihatan natural.

BILIK TIDUR CITA RASA PERIBADI

Memiliki jumlah bilik tidur yang agak banyak, iaitu lapan buah, pasti ia agak memeningkan bagi menata setiap satunya. Namun, ia tidak menjadi masalah buat pemilik.

“Setiap bilik tidur dihias mengikut cita rasa masing-masing. Tidak ketinggalan saya turut berkreativiti dengan dekorasi bilik, paling penting saya mahukan keselesaan untuk setiap ahli keluarga,” jelas pemilik.

Meskipun demikian, kesemua jenis perabot yang digunakan masih lagi menekankan rekaan perabot kayu yang digemari pemilik. Namun, warna dan rekaan terperinci disesuaikan dengan  cita rasa berbeza. Penggunaan koleksi perabot dan aksesori yang digemari pemilik telah banyak membantu menceriakan sebuah kediaman indah dan mewah buat pemilik sekeluarga.

Jika dahulu ramai antara kita yang suka memenuhi setiap sudut dan ruang dalam rumah dengan pelbagai perabot serta aksesori sehinggakan kalau tidak dikawal kediaman akan nampak sesak dan penuh dengan perabot. Kini ramai yang lebih gemarkan dekorasi sederhana tetapi sedap mata memandang. Ditambah dengan saiz kediaman kini yang tidak sebesar dan seluas kediaman 20 atau 30 tahun dahulu, maka pemilik kediaman perlu bijak menghias.

Kali ini, IMPIANA ingin memaparkan kediaman PPA1M milik seorang wanita ini yang baru mendapat sentuhan sebuah syarikat dekorasi dalaman bajet, milik Pn Anis Syuhada. Menurut Anis beliau mendapat panggilan untuk menatarias rumah yang baharu dimiliki oleh seorang kakitangan Imigresen dengan pilihan tema Modern Minimalist di dalam kediaman berkeluasan 850 kaki persegi berkapasiti 3 bilik tidur dan 2 bilik air.

Kediaman sederhana ini terletak di Kepong dan baharu didiami oleh pemilik sebaik sahaja segala proses dekor siap sepenuhnya dalam masa sebulan. Dengan bantuan Anis dan juga idea pemilik yang inginkan dekorasi sederhana tetapi menarik maka siapa sangka rumah ini kelihatan menarik walaupun tanpa dekorasi berlebihan.

Dibawah ini IMPIANA buat kompilasi gambar untuk tatapan pembaca yang lain, simple dan moden, tak banyak perabot dalam rumah, hanya yang penting sahaja.


Ini 5 Tanaman Luar Yang Sesuai Untuk Interior Kediaman

Tahukah anda terdapat beberapa spesies tanaman luar yang boleh hidup dengan subur di dalam kediaman?. Ia bukan sahaja mencantikkan ruang dalaman malahan mampu membekalkan udara segar dan mendinginkan kediaman anda. Ada di antaranya mampu menghasilkan bunga sepanjang tahun jika diletakkan di dalam kediaman. Lima tanaman luar yang mampu hidup segar di dalam kediaman adalah:

Begonia: Begonia mempunyai beberapa varieti yang menghasilkan bunga dan daun berwarna. Secara khususnya, Begonia rex adalah antara tanaman outdoor yang sesuai diletakkan di dalam kediaman kerana warna, corak dan tekstur yang unik.

Caladium: Caladium memerlukan full shade jika diletakkan di luar. Manakala jika di jadikan tanaman indoor, Caladium memerlukan sedikit cahaya.  Warna, corak dan saiznya yang pelbagai memberikan pilihan kepada hiasan dalaman.

Coleus: Coleus gemarkan cahaya matahari dan akan merimbun jika sentiasa di pangkas. Pencahayaan sederhana diperlukan apabila coleus diletakkan di dalam rumah.

Tradescantia: Tanaman ini biasa ditanam luar kediaman. Kebanyakannya lebih gemar cahaya penuh, namun ada di antaranya boleh hidup di dalam rumah. Sebagai contoh, Tradescantia tricolor

Semua jenis tanaman herba: Kebanyakan tanaman herba hidup dengan baik di luar kediaman. Tanam herba di dalam pasu dan letakkan ia di tepi jendela, tumbuhan ini masih dapat hidup subur dengan bekalan cahaya dari luar.

Setiap kali ke nurseri, mesti ramai yang geram tengok pokok ros yang berbunga lebat. Nak tak nak, tersangkut lah sepasu. Tapi, habis segala kudup bunga ros menjadi mekar, pokok sudah tidak mengeluarkan bunga lagi. Jika ada pun tak semeriah ketika dibawa pulang dari nurseri.

Ada orang kata tak bagi baja. Tapi, macam-macam baja dah di beri. Apa lagi yang perlu dilakukan. Hakikatnya, ros atau mawar memang tanaman yang mudah untuk di tanaman namun cerewet dan mudah mendapat ancaman penyakit. Azni A. R Azizan berkongsi cara untuk menghasilkan bunga ros yang meriumbun dengan mudah.

Dulu kalau beli pokok bunga ros ni memang masa beli tu sahaja dapat tengok bunganya. Jangan kata nak tengok bunga, pokok dapat hidup pun dah cukup bertuah. Tapi lepas dapat petua dari cikgu sekolah dan saya cuba praktikkan memang menjadi-jadi pokok ros saya ni. Non stop blooming siap dapat buat anak pokok lagi

1. Buang daun-daun yang telah rosak dan mula kuning.
2. Bagi yang bunga dah berkembang mekar dan mula nak layu, ia perlu dicantas dan tanam pada tanah untuk hasilkan anak baru. Namun untuk hasilkan anak pokok, potonggan perlu disertakan dengan 3-5 helai daun dari bahgain bawah bunga
3. Gunakan baja dari kulit telur. Hancurkan kulit telur yang telah dibersihkan dan tabur pada pangkal pokok. Ia akan membekalkan kalsium dan menghasilkan daun yang bersaiz lebar

4. Sebaiknya, lakukan penamanan semula atau repotting dengan saiz pasu yang lebih besar untuk memberi keselesaan kepada akar pokok bergerak bebas. Kalau rajin, boleh pecah-pecahkan rumpun ros yang dibeli ini kerana kebiasaanya satu pasu yang dibeli dari nurseri mengandungi 3-4 pokok
5. Pastikan ros menerima pengamatan cahaya secara telus terutamanya di waktu pagi sekurang-kurangnya 6 jam sehari
6. Siraman perlu di lakukan sekurang-kurangnya 2 kali sehari. Namun ketika musim hujan, pastikan medium tanaman kering sepenuhnya sebelum lakukan siraman. Jika masih lembap, tak perlu disiram

Tip penjagan indoor plant

ANTARA TANAMAN CADANGAN UNTUK MENAPIS DAN MENYEGARKAN UDARA SECARA EFEKTIF DI DALAM RUMAH

Hampir semua tumbuhan untuk indoor plant mempunyai manfaat kepada persekitaran di dalam rumah. Namun, terdapat beberapa jenis tumbuhan yang menjadi kegemaran para peminat tanaman kerana ia mudah membesar dan memerlukan penyelenggaraan pada tahap yang minimum selain dari tahan serangan serangga perosak dan penyakit, kecekapan menghapuskan wap kimia serta kadar transpirasi yang rendah.

Kalau sebut saja berkebun atau tanam sendiri sayur ramai yang fikir susahnya nak tanam. Asyik mati dan tak menjadi saja. Baik beli di pasar malam atau pasar raya harganya masih lagi murah tak perlu susahkan diri. Hanya pilih dan bayar. Tapi tahukah anda tanam sendiri sayur banyak kebaikannya berbanding dengan membeli di pasar. Nampak segar bugar tapi di sebalik kesegaran dan kegemokan sayur tu terdapat berapa gelen racun dan baja kimia yang digunakan?

Bayangkan setiap hari kita memasukkan bahan kimia ke dalam badan sendiri juga ahli keluarga. Jangan pelik andainya ramai yang diserang penyakit kanser dan juga penyakit kronik yang lain. Solusinya tanamlah sendiri sayur bebas baja kimia. Mudah saja sebenarnya. Kami kongsi senarai sayur yang boleh anda tanam di rumah menggunakan pasu.

Sawi boleh ditanam dalam bekas yang kecil seperti pasu atau pun planter box. Ia sudah memadai untuk bekalan sayur anda sekeluarga. Sawi antara sayur yang sangat sesuai dimasak dengan apa cara sekalipun. Masukkan dalam nasi goreng, mee goreng atau sayur tumis kesemuanya begitu sedap.

Menanam tomato tidak sesukar mana. Hanya buatkan sokongan kayu agar pokok ini dapat tumbuh dengan baik. Dari segi penjagaan pokok ini memerlukan air yang banyak dan mudah diserang penyakit. Oleh itu sentiasa sembur dengan racun organik buatan sendiri.

Salad juga antara sayur yang mudah ditanam menggunakan kaedah hidroponik. Sekali tanam anda dapat tuai hasil yang cukup untuk keperluan satu keluarga. Silap-silap anda boleh bersedekah pada jiran tetangga.

Ok yang ini ramai fikir susah nak tanam kobis tapi sebenarnya kobis ini sangat mudah dan cantik tanam dalam pasu. Teknik menanam kobis adalah dengan menyemai anak pokok yang terhasil dari pokok induknya. Kaedah semaian menggunakan anak pokok adalah lebih mudah hidup berbanding dari benih. Tapi untuk permulaan ingin dapatkan anak pokok anda kenalah semai benihnya dulu.

Cili lagi satu pokok yang mudah sangat tanam dalam pasu tapi anda kena sabar jaga cili ni sebab ada saja yang suka serang terutamanya bena (aphid). Nak tahu cara dapatkan benih cili? Ambil saja biji cili yang anda guna untuk memasak. Semai dalam bekas kecil. Bila dah mengeluarkan anak pokok maka pindahlah dalam pasu lain dan tunggu sehingga ia membesar dan berbuah.


Malaysia Tersenarai Sebagai Pengeksport ke 6 Terbesar Produk Kayu. Program Inkubator Reka Bentuk TIMB3R (DIP), kali ini disokong oleh kerjasama antara 13 pereka tempatan dan 15 pengeluar.

Didorong untuk mengembangkan industri perkayuan dan perabot negara pada skala global, TIMB3R DIP akan menyaksikan para peserta bekerjasama untuk menghasilkan rekaan yang berkualiti tinggi mereka bentuk dan mencipta produk kayu dan perabot buatan Malaysia yang unik dan bernilai tinggi untuk pasaran antarabangsa. Ini akan memuncak dalam pameran Export Furniture Exhibition (EFE) pada tahun 2023.

Merasmikan pelancaran yang diadakan di Mandarin Oriental ialah Menteri Perusahaan Perladangan dan Komoditi (MPIC), YB Datuk Hajah Zuraida Kamaruddin. Sambil memuji inisiatif itu, beliau mendedahkan, “Eksport perabot secara konsisten menyumbang antara 0.6% dan 0.8% kepada KDNK negara dalam tempoh lima tahun lepas. Di sebalik wabak kini, industri perabot Malaysia telah mencatatkan jualan yang membanggakan dan eksport perabot kayu kini diramalkan meraih lebih RM12.5 bilion daripada RM10.6 bilion yang dicatatkan pada 2020.”

Turut dalam agenda pada hari itu ialah Hackathon, proses pemadanan yang menghubungkan setiap pereka dengan pengeluar yang paling melengkapi konsep reka bentuk mereka. Sebanyak 15 peserta pereka-pengilang telah ditubuhkan. Satu produk—bermula daripada perabot, bahan binaan, lampu dan barang hiasan—akan dihantar oleh setiap peserta pada penghujung proses enam bulan.

Pengerusi Majlis Perkayuan Malaysia (MTC), Hajah Norrida Yusoff, menambah, “DIP TIMB3R tahun lepas menghasilkan pembangunan 14 produk seperti perabot bilik tidur dan ruang tamu, jubin geladak dan pod penyusuan—semuanya akan dipersembahkan di Pameran Perabot Eksport (EFE) 2022 akan datang pada Mac ini di KLCC. Tahun ini, kami teruja untuk melihat apa lagi kumpulan pereka dan pengilang baharu yang akan dibawa ke plat kayu.”

Program yang bermula pada 2020 itu dianjurkan bersama oleh MTC, Majlis Perabot Malaysia (MFC) dan Institut Pereka Dalaman Malaysia (MIID). Ia turut disokong oleh Majlis Pengacuan dan Jentera Kayu Malaysia (MWMMJC) dan Persatuan Pengilang Kayu dan Perabot Bumiputera Malaysia (PEKA).

Bagi anda yang baru sahaja menimang cahaya mata sudah pasti mahukan keselamatan anak anda terjamin dan sentiasa berada dalam keadaan selamat.

Maka dengan itu semua para ibu bapa di luar sana harus mendapatkan kandang katil bayi yang kukuh serta berkualiti tinggi supaya keselamatan anak anda lebih terjamin.

Mari kita lihat beberapa jenis dan rekaan kandang katil bayi jenama IKEA yang ada mungkin boleh menjadi pilihan mengikut kesesuaian serta bajet anda!

MODEL SNIGLAR

SNIGLAR adalah merupakan antara model kandang katil bayi yang dijual dengan harga paling murah serendah RM279 sahaja. Namun, tilam dan cadar dijual secara berasingan.

Untuk pengetahuan anda, model ini menggunakan kayu bic dengan rona coklat terang dan ianya sangat sesuai bagi anda yang gemarkan konsep yang ringkas dan bersahaja.

MODEL SMAGORA

Untuk model SMAGORA pula, harganya sedikit mahal kerana dijual dengan harga RM469 tanpa tilam dan cadar. Model ini menggunakan kayu bic padu dan cat akrilik rona putih yang cantik.

Jadi, model ini juga amat sesuai bagi anda mahukan kandang katil bayi yang dipadankan dengan pelbagai corak dan rona sarung tilam anak anda.

MODEL SUNDVIK

Seterusnya, untuk model SUNDVIK kalau kita lihat dari segi rekaannya mungkin lebih sama  dengan model SMAGORA. Namun kelebihan yang dimiliki oleh model ini mempunyai dua pilihan warna yang berbeza iaitu putih dan kelabu.

Jika anda mahu kandang katil bayi anda tampak lebih moden dan bergaya, maka pilihlah warna kelabu. SUNDVIK pula dijual dengan harga RM499, tilam dan cadar dijual secara berasingan.

MODEL GONATT

Model GONATT antara yang memiliki rekaan kandang katil bayi yang paling unik berbanding yang lain. Model ini didatangkan dengan rekaan laci di bahagian bawah yang membolehkan para ibu bapa menyimpan segala barang kelengkapan seperti tuala dan lampin pakai buang anak anda dengan mudah.

Jadi, dengan rekaan inovatif yang ada pada model ini dapat menjimatkan ruang penyimpanan barang kelengkapan anak anda khusus bagi mereka yang memiliki ruang bilik yang kecil dan terhad. Hebat bukan?

Untuk model GONATT juga tilam dan cadar dijual secara berasingan. Anda boleh mendapat model ini di gedung kelengkapan rumah, IKEA dengan harga RM899.

Sumber: Ikea Malaysia Website

Bagi anda peminat setia dunia hiburan antarabangsa, sudah pasti mengenali dengan selebriti popular Hailey Bieber yang merupakan isteri kepada penyanyi terkenal Justin Bieber.

Setelah mendirikan rumah tangga bersama pada tahun 2018, suami kepada Hailey Bieber telah membeli sebuah kediaman yang terletak Baverly Hills, California di Amerika Syarikat buat isterinya.

Memetik laporan oleh Celebrity Reporter menerusi laman media sosial Facebook, kediaman milik selebriti berkenaan dikhabarkan mencecah nilai 8.5 juta USD. Jadi, bagaimana kelihatan kediaman Hailey? Jom kita lihat bersama.

Untuk maklumat anda, Hailey mempunyai sebuah kediaman dengan keluasan 11,500kaki persegi dan telah menampilkan konsep dekorasi yang mewah dan elegan.

Bagi dekorasi hiasan dalaman rumah, Hailey telah memilih rona putih, hitam dan corak kayuan sebagai pilihan.

Apa yang menariknya mengenai kediaman selebriti ini, ia mempunyai sebanyak 7 buah bilik tidur, 10 bilik air, perpustakaan mini, teater, dapur dan macam-macam lagi.

Sumber: Facebook Celebrity Reposter

Terkenal dengan reka bentuk dan ketukangan inovatif, Royal Selangor sekali lagi menawarkan pelbagai aksesori meja dan rumah. Lebih istimewa untuk tahun baru 2018, Royal Selangor telah bekerjasama dengan Cheah Wei Chun, pengasas perundingan CLANHOUSE, untuk projek memperkenalkan idea dan tip gaya rumah untuk tahun 2018 menggunakan pelbagai produk Royal Royal.

Setelah berada dalam industri reka bentuk selama lebih dari 25 tahun, perunding kreatif Cheah Wei Chun kerap menghasilkan imej dan kandungan untuk pelbagai jenama, selebriti dan penerbitan. Portfolionya termasuk seperti Chanel, Louis Vuitton, Moet Chandon dan Burberry. Seorang rakyat Malaysia yang kini berpusat di Singapura, Wei Chun juga menerima pelbagai anugerah daripada Anugerah Reka Bentuk Antarabangsa IDA, Anugerah Reka Bentuk Amerika dan Anugerah Rekaan Singapura.

“Saya telah bekerja dengan Royal Selangor selama bertahun-tahun, dari mereka bentuk kempen iklan mereka kepada risalah produk, jadi saya agak akrab dengan bukan hanya produk tetapi juga kedudukan dan arah jenama. Apabila Royal Selangor mendekati saya untuk projek ini, saya teruja melihat bagaimana saya dapat mengkaji beberapa produk mereka untuk mewujudkan beberapa idea rumah yang menarik dengan twist moden, kontemporari, “kata Wei Chun.

Menggunakan campuran koleksi klasik Royal Royal seperti The Imperial dan Erik Magnussen bersama beberapa koleksi terbaru mereka termasuk Streamline dan Blestings Celestial, Wei Chun telah mengumpulkan senarai idea yang sesuai untuk pelbagai tetapan dan gaya rumah.


Shopping! Untung dengan mata ganjaran hebat

Bagi yang suka membeli belah atas talian, ni lah masanya untuk anda nikmati keistimewaan bila membeli belah atas talian. Bila shopping dapat balik mata ganjaran, seronok bukan?

MMspot merupakan sebuah Platform Ganjaran Digital dengan jutaan pengguna di rantau asia. Hari ini, MMspot dengan bangganya memperkenalkan aplikasi pengendalian mata ganjaran yang pertama di Malaysia. Aplikasi ini diperkenalkan bagi memberi peluang kepada rakyat Malaysia dan pengunjung luar negara mengalami sendiri aplikasi terbaru ini.

Bagi memberi peluang kepada pengguna menggunakan aplikasi ini secara ekslusif, MMspot telah melancarkan pek permulaan dikenali sebagai “SATAY”. Pengguna boleh melanggan pek permulaan ini dengan harga RM100 sahaja dan mendapat e-Baucar bernilai RM300. e-Baucar ini boleh digunakan di platform-platform rakan kongsi MMspot. Melalui penggunaan e-Baucar di platform berkenaan, pengguna boleh meraih lebih banyak mata ganjaran.

Pada masa yang sama, mata ganjaran terbabit boleh ditukar semula kepada e-Baucar. Melalui ekosistem MMspot, nilai e-Baucar akan meningkat dua kali ganda dengan sistem penukaran mata ganjaran e-Baucar dikenali sebagai e-VCP. Pengguna boleh menikmati sekurang-kurangnya 10% rebat jika menggunakan e-Baucar tersebut. Pengguna juga boleh melakukan pemindahan e-Baucar kepada kawan dan ahli keluarga. Pengguna MMspot juga boleh membeli-belah secara senang hati, lebih jimat di samping meraih lebih banyak mata ganjaran. Ia secara tidak langsung akan menyumbang kepada peningkatan gaya hidup komuniti MMspot.

Dengan data pengguna yang dijana melalui komuniti “SATAY”, MMspot juga berharap dapat bekerjasama dengan lebih banyak syarikat pengendalian mata ganjaran yang lain pada masa hadapan. MMspot yakin dengan aplikasi yang baru dilancarkan ini, dapat membantu pengguna mengendali baki mata ganjaran mereka yang terbiar atau sudah lama tidak digunakan.

MMspot juga ingin mengambil kesempatan ini memperkenalkan platform-platform rakan kongsi sedia ada di aplikasi mereka :
Platform Beli-Belah Atas Talian – Mbooster e-Baucar (eVM)
Hiburan & Konsert – MacpiePro e-Baucar (eVP)
Platform Makanan & Minuman – JioBuddy e-Baucar (eVJ)
Hartanah – Ridgez e-Baucar (eVR)
Pendidikan – Evetag e-Baucar (eVE)
Platform Beli-Belah Di Luar Talian – JioJioGo e-Baucar (eVV)
Automotif – VeTag e-Baucar (VCV)
Pelancongan – GoTogether e-Baucar (eVT)

MMspot juga membantu mengendali dan menguruskan mata ganjaran bagi salah sebuah syarikat telekomunikasi terbesar di Malaysia iaitu Mcalls. Pengguna Mcalls boleh mendapat mata ganjaran sebanyak 7% jika tambah nilai secara sendiri.

Malaysia Tersenarai Sebagai Pengeksport ke 6 Terbesar Produk Kayu. Program Inkubator Reka Bentuk TIMB3R (DIP), kali ini disokong oleh kerjasama antara 13 pereka tempatan dan 15 pengeluar.

Didorong untuk mengembangkan industri perkayuan dan perabot negara pada skala global, TIMB3R DIP akan menyaksikan para peserta bekerjasama untuk menghasilkan rekaan yang berkualiti tinggi mereka bentuk dan mencipta produk kayu dan perabot buatan Malaysia yang unik dan bernilai tinggi untuk pasaran antarabangsa. Ini akan memuncak dalam pameran Export Furniture Exhibition (EFE) pada tahun 2023.

Merasmikan pelancaran yang diadakan di Mandarin Oriental ialah Menteri Perusahaan Perladangan dan Komoditi (MPIC), YB Datuk Hajah Zuraida Kamaruddin. Sambil memuji inisiatif itu, beliau mendedahkan, “Eksport perabot secara konsisten menyumbang antara 0.6% dan 0.8% kepada KDNK negara dalam tempoh lima tahun lepas. Di sebalik wabak kini, industri perabot Malaysia telah mencatatkan jualan yang membanggakan dan eksport perabot kayu kini diramalkan meraih lebih RM12.5 bilion daripada RM10.6 bilion yang dicatatkan pada 2020.”

Turut dalam agenda pada hari itu ialah Hackathon, proses pemadanan yang menghubungkan setiap pereka dengan pengeluar yang paling melengkapi konsep reka bentuk mereka. Sebanyak 15 peserta pereka-pengilang telah ditubuhkan. Satu produk—bermula daripada perabot, bahan binaan, lampu dan barang hiasan—akan dihantar oleh setiap peserta pada penghujung proses enam bulan.

Pengerusi Majlis Perkayuan Malaysia (MTC), Hajah Norrida Yusoff, menambah, “DIP TIMB3R tahun lepas menghasilkan pembangunan 14 produk seperti perabot bilik tidur dan ruang tamu, jubin geladak dan pod penyusuan—semuanya akan dipersembahkan di Pameran Perabot Eksport (EFE) 2022 akan datang pada Mac ini di KLCC. Tahun ini, kami teruja untuk melihat apa lagi kumpulan pereka dan pengilang baharu yang akan dibawa ke plat kayu.”

Program yang bermula pada 2020 itu dianjurkan bersama oleh MTC, Majlis Perabot Malaysia (MFC) dan Institut Pereka Dalaman Malaysia (MIID). Ia turut disokong oleh Majlis Pengacuan dan Jentera Kayu Malaysia (MWMMJC) dan Persatuan Pengilang Kayu dan Perabot Bumiputera Malaysia (PEKA).

Musim PKP kembali lagi, pening la ibu-ibu yang bekerja dari rumah. 1001 kerja hendak dilakukan. Mana hendak mop lantai, sapu sampah, masak dan sebagainya. Kali ini IMPIANA nak syorkan satu lagi produk daripada jenama LG Electronics (LG) memperkenalkan vakum tongkat tanpa wayar terbarunya – LG CordZeroThinQ A9 Kompressor + – pada CES 2021 all-virtual pertama.

Model baru yang ditingkatkan memberikan hasil pembersihan yang mengagumkan untuk semua jenis lantai dan ciri pendirian stesen pengecas baru yang secara automatik membersihkan tong sampah dan mengisi semula vakum selepas digunakan, memaksimumkan kemudahan pengguna dan meminimumkan pendedahan kepada habuk.

Dengan sistem penyingkiran habuk automatik sepenuhnya, stesen pengecasan menjadikan pengosongan vakum tidak menyakitkan dan lebih bersih. Apabila CordZeroThinQ A9 Kompressor + terpasang di dudukan, kandungan bekas tong sampah secara automatik disedut ke stesen pengecas dan dikumpulkan dalam beg habuk yang terpasang. Apabila proses pengosongan selesai, pembersih vakum terus diisi semula semasa terpasang di stesen pengecasan.

Stesen pengecasan memberikan kecekapan ruang yang luar biasa, yang dirancang untuk menampung Kompresor CordZeroThinQ A9 + dan enam aksesori dan muncungnya. Alat Kombinasi 2-dalam-1, Alat Pencari dan Nozzle Pet dapat disimpan di dalam dudukan pelbagai fungsi untuk penampilan yang kemas dan rapi. Tetapan di stesen pengecasan dapat disesuaikan dengan mudah melalui paparan sentuhan penuh. Stesen pengecasan juga termasuk suis untuk memulakan mod pembersihan tong sampah secara manual.

Dengan muncung yang boleh ditukar ganti, LG CordZeroThinQ A9 Kompressor + dapat diubah dengan mudah dari vakum ke pel dan kembali lagi hanya dalam beberapa saat dengan menukar lampiran. Power Carpet Nozzle menghilangkan debu dari permaidani menggunakan penyedut yang kuat sementara lampiran Power Mop memberikan lantai keras yang bersih. Alat kawalan satu sentuhan, dua pek bateri perubahan cepat dan penapis yang boleh dicuci yang boleh ditanggalkan meningkatkan kemudahan penggunaan, kebersihan dan keberkesanan pembersih dua fungsi LG. Pemilik siri CordZeroThinQ A9 yang asli dapat menikmati kemudahan dua-dalam-satu yang sama dengan kit peningkatan Power Mop, yang dijual secara berasingan.

“CordZeroThinQ A9 Kompressor + dan stesen pengecasan yang canggih membawa kebersihan dan kemudahan ke ketinggian baru,” kata Lyu Jae-cheol, presiden LG Electronics Home Appliance & Air Solution Company. “Penyelesaian pembersihan yang mengagumkan ini adalah sebahagian daripada misi LG yang berterusan untuk melindungi pengguna dan keluarga mereka dengan menjadikan rumah lebih bersih.”

Pengecasan dan Penyimpanan Kemudahan Secara Automatik serta menjaga kerja supaya lebih teratur dan membuatkan anda tersenyum sepanjang hari.

Kerja-kerja cuci rumah ini selalunya mak-mak la yang kena buat bukan, mula angin satu badan bila ada anak-anak dan suami yang kurang membantu dalam hal kerja dalam rumah. Kini terdapat macam-macam cara dan langkah yang boleh anda lakukan untuk dapatkan rumah yang sentiasa bersih dan teratur. Kena la bijak kalau rumah cantik sentiasa.
IMPIANA hendak memperkenalkan vakum robot yang terkini dan semakin hebat, pendek kata WAJIB ada dalam setiap kediaman. Ia cukup memudahkan kerja-kerja rumah anda. Terdapat dua rangkaian yang mempunyai kelebihan tersendiri. Rangkaian pertama iaitu DEEBOT T9 9 dalam 1 dan DEEBOT N8 PRO. Apa perbezaan kedua-dua vakum ini?

DEEBOT T9 9 Dalam 1

Rangkaian DEEBOT T9, yang terdiri daripada DEEBOT T9 dan DEEBOT T9+, iaitu model pembersih vakum robot pintar yang pertama dengan ciri mengelak halangan 9-dalam-1, selain menggabungkan fungsi memvakum dan mengelap dengan penyegar udara bergerak. Rangkaian DEEBOT T9 telah dipertingkatkan dengan ciri-ciri canggih yang lebih berkuasa dan lebih pintar berbanding model sebelumnya.

Rangkaian DEEBOT T9 dapat memudahkan kerja membersih rumah dengan 9 ciri hebat, termasuk teknologi TrueDetect 3D 2.0 untuk mengesan dan mengelak halangan secara strategik dalam masa nyata; TrueMapping 2.0 untuk menavigasi dengan tepat; Aplikasi ECOVACS HOME dengan Peta 3D, serta Sistem Mengelap Berayun Elektrik OZMO Pro 2.0 yang berkesan untuk menanggalkan kotoran degil dengan lebih cekap dan senyap, berbanding generasi sebelumnya.

Aplikasi ECOVACS HOME dengan Peta 3D dan Teknologi Mengelak Halangan dan Menavigasi Dipertingkatkan

Teknologi TrueDetect 3D 2.0 menggunakan algoritma terkini untuk mengesan berbagai jenis halangan dengan cepat untuk mengelaknya secara strategik. Rangkaian DEEBOT T9 boleh mengesan objek sekecil beberapa milimeter, yang mana adalah sepuluh kali ganda lebih tepat berbanding produk yang menggunakan teknologi tradisional inframerah dengan julat mengesan 70-350 milimeter. Rangkaian DEEBOT T9 juga boleh menavigasi dengan lancar dalam persekitaran dalaman dan pencahayaan yang berlainan, walaupun dalam keadaan gelap-gelita. Teknologi TrueDetect 3D 2.0 membolehkan pembersih vakum robot mengelakkannya daripada terlanggar, tersepit, atau terhenti, supaya pengguna tidak perlu sentiasa mengawasi dan membersihkan robot.

Penggunaan TrueDetect 3D 2.0 dan TrueMapping 2.0 dengan Peta 3D akan membuat kerja pembersihan automatik semakin cekap dan memberi pengguna lebih kefleksibelan. Kedudukan tepat pembersih vakum robot boleh dicari dengan cepat melalui Peta-peta 2D dan 3D. Pengguna juga boleh menguruskan seluruh tugas membersih dengan bertukar-tukar antara Peta-peta 2D dan 3D melalui Aplikasi ECOVACS HOME yang baharu.

Aplikasi ECOVACS HOME yang baharu menawarkan ciri penggunaan intuitif untuk memperbaiki pengalaman pengguna dan mengukuhkan penjenamaan ECOVACS.

Aplikasi ini mudah untuk dinavigasi, dan menawarkan pengguna laluan membersih yang optimum. Antara muka aplikasi menyepadukan semua ciri utama bagi memudahkan akses kepada fungsi-fungsi penting. Pengguna boleh menetapkan jumlah air yang digunakan, kuasa sedut, masa membersih, dan laluan untuk bilik-bilik berlainan.
Rangkaian DEEBOT T9 adalah produk pertama dalam industri yang membersihkan lantai sambil menyegarkan udara. Penyegar udara ini bersambung kepada sistem bergerak DEEBOT, supaya pengguna boleh memvakum sambil menggunakan penyegar udara.

Pembersih udara ini mempunyai reka bentuk yang unik untuk melepaskan haruman terus ke lantai dan menghilangkan bau hapak dan haiwan peliharaan. Kipas di bahagian bawah penyegar udara pula berfungsi untuk meratakan sebaran haruman.
Penyegar udara menggunakan kapsul boleh ganti, yang boleh bertahan sehingga 60 hari, dan menawarkan tiga jenis haruman. Pengguna boleh menggunakan Aplikasi ECOVACS HOME untuk membuka atau menutup penyegar udara bagi memanjangkan jangka hayatnya.

DEEBOT N8 PRO

ECOVACS ROBOTICS hari ini melancarkan Rangkaian DEEBOT N8 PRO di Malaysia yang menawarkan pelanggan penyelesaian membersih yang berkesan, tanpa kawalan tangan. Sebagai ahli penting pertama dalam rangkaian ini –Rangkaian DEEBOT N8 PRO menggunakan teknologi mengesan dan mengelak halangan TrueDetect 3D serta teknologi pemetaan dan menavigasi berasaskan laser TrueMapping. Ia turut dilengkapkan dengan Stesen Auto-Buang untuk mengurangkan keperluan membersih tong sampah robot, dan memudahkan kerja pembersihan bagi memastikan persekitaran yang selamat untuk kediaman anda.

Teknologi TrueDetect 3D dapat mengesan objek dengan tepat bagi melancarkan kerja pembersihan

ECOVACS menggunakan teknologi lampu berstruktur TrueDetect 3D dan algoritma mengimbas 3D, untuk membenarkan robot mengimbas persekitaran bilik dengan tepat, dan mengesan halangan yang amat kecil untuk mengelakkan robot daripada terlanggar, terhenti atau tersepit. Rangkaian DEEBOT N8 PRO boleh mengelak dan membersihkan kawasan sekitar perabot serta objek-objek seperti kasut, tali wayar dan mainan kecil. Ia boleh mengimbas secara mendalam dan jauh untuk menghasilkan imej 3D bagi ruang dan objek sekecil saiz milimeter, dengan cepat dan tepat. Berbanding teknologi inframerah

tradisional, ia dapat mengesan objek 10X lebih tepat. Keupayaan robot untuk mengimbas permukaan gelap dengan baik membolehkannya mengecam perabot dan objek berwarna gelap dengan lebih tepat bagi mengelakkan pelanggaran, dan memastikan permaidani berwarna gelap tidak akan terlepas imbas.

Menggunakan Teknologi TrueMapping untuk Memeta Rumah dengan 2x Liputan dan 4x Ketepatan

Peta-peta lantai boleh dihasilkan dalam beberapa saat dengan teknologi memeta dan menavigasi berasaskan laser TrueMapping. Rangkaian DEEBOT N8 PRO boleh menavigasi rumah dengan baik, memilih bilik dan lantai untuk dibersihkan, dan menetapkan laluan pembersihan yang optimum bagi peta lantai masing-masing.

Rangkaian DEEBOT N8 PRO menggunakan ciri pengesanan laser dToF untuk meningkatkan keupayaan mengecam jarak sebanyak dua kali ganda, dan pengecaman objek sebanyak empat kali ganda. Jarak pengesanan ditingkatkan kepada 10 meter, dengan keupayaan mengesan objek sekecil dua milimeter. Rangkaian N8 PRO menggunakan algoritma industri terkini untuk mengimbas, memeta dan merancang laluan membersih yang cekap dengan lebih pantas dan tepat, bagi memudahkan kerja membersih rumah yang lebih besar. Fungsi Batas Maya boleh dikawal menggunakan Aplikasi ECOVACS Home, di mana pengguna boleh menyekat robot daripada memasuki dan membersih kawasan spesifik yang ingin dijaga privasinya.

Prestasi membersih yang lebih berkuasa dengan kuasa sedutan 2600 Pa

Sistem Penahan Tekanan Baharu kami berkesan untuk membekalkan tenaga dan tekanan vakum tinggi pada kadar bising minimum. Untuk memastikan pembersihan yang lebih berkesan, kuasa sedut bagi rangkaian DEEBOT N8 PRO telah dipertingkatkan kepada mod Max+ 2600 Pa. Berus Terapung 2.0 dilengkapkan dengan gantungan dan reka bentuk terkini untuk menangkap habuk yang tersepit antara rekahan-rekahan dalam. Berus terapung akan berayun secara menegak sahaja, untuk membersih dan menyedut dengan lebih berkesan, dan menangkap habuk atau zarah yang lebih besar.

Memvakum sambil mengelap dengan OZMO

Rangkaian DEEBOT N8 PRO dilengkapkan dengan pam air dan tangki air elektronik yang membolehkan anda mengelap sambil memvakum. Sistem Mengelap OZMO ECOVACS boleh membersih seluruh rumah dengan cekap tanpa perlu berhenti berulang-kali untuk mengisi tangki air. Rangkaian DEEBOT N8 PRO menggunakan sensor yang bertukar

secara automatik antara mengelap atau berhenti melembapkan kain, untuk memastikan proses pembersihan yang lebih selamat dan sekata. Tanpa pendakap kain, tangki air tidak akan cicir meskipun ia penuh. Pengguna boleh mengawasi pengeluaran air menggunakan aplikasi ECOVACS HOME.

Rangkaian DEEBOT N8 PRO ini juga datang bersama pad mop pakai buang yang baharu dan pembersih khas yang berkesan untuk menanggalkan kotoran dan membersihkan lantai. Teknologi Mengelap OZMO boleh menanggalkan 99.26% hingga 99% bakteria dan meninggalkan lantai anda dengan haruman semula jadi yang segar.

Kawalan Pintar untuk Membersih Dari Jarak Jauh

Rangkaian pembersihan automatik DEEBOT N8 PRO ini turut disokong oleh Aplikasi ECOVACS HOME. Pengguna boleh menggunakan telefon pintar atau peranti rumah pintar seperti Amazon Echo/Dot dan Google Home untuk memilih jadual pembersihan yang optimum bagi rumah mereka. Fungsi pemetaan baharu membolehkan pengguna menetapkan pelan membersih bagi setiap bilik, menggunakan berbilang kaedah membersih, dan menyimpan peta berbilang tingkat. Pengguna boleh mengawal robot, menjadualkan pelan membersih dan mengawasi status dari jauh.

Pembersihan Tanpa Kawalan Tangan dengan penggunaan Stesen Auto-Buang

Kebanyakan pembersih vakum konvensional di pasaran memerlukan anda membersihkan bekas sampah secara tangan, yang mana adalah agak leceh dan kotor. Aksesori Auto-Buang ini dilengkapkan dengan beg habuk pakai buang 2.5L dengan pemegang yang diperbuat daripada kertas asli, untuk mengurangkan kekerapan membersihkan bekas sampah sehingga 30 hari.


(GAMBAR) Contoh Suai Padan Rona Cat Berani Mati Tapi Cantik

Setiap kali membelek katalog warna, kita sendiri bagai terpesona dengan iklan yang menggoda. Warna dah macam pembayang mata dengan  beraneka warna. Tidak kita nafikan ramai di kalangan kita gemar melakukan tata hias ala suai padan. Namun hakikatnya banyak padanan yang dilakukan tidak sesuai.

Bukanlah nak mengata tetapi inilah jadinya jika memilih warna ikut suka. Kononya lagi mahal warna tu, lagi eleganlah rumahnya. Siap kerling-kerling kita masa beli cat tu kasi semua yang ada dengar dia beli cat mahal.  Walhal bukan kita tak tahu rumahnya konsep perabotnya langsung tak sesuai dengan koleksi perabot jati dia.

Bayangkan dengan koleksi perabot jati perang kelam itu dikenakan dengan rona biru nila kononya kombinasi urban dan tradisi. Biru nila sudah tentu birat ronanya dan dipadankan dengan jati perang gelap. Jadi apa maksud yang cuba ditonjolkan ini? Percanggahan warna dalam sebuah ruang, menyebabkan segala yang mahal itu bertukar menjadi buruk. Apatah lagi rumah pangsapurinya itu, bukan disimbah cahaya mata hari sangat.

Bukan semua konsep boleh kita mandikan dengan warna. Ada juga warna  yang  tidak padan angsung dengan sesetengah konsep. Ini adalah kerana ia melibatkan inspirasi dari alam, budaya, idealogi dan pelbagai lagi. Misalnya konsep perabot Asia Nusantara. Bahan-bahannya  ringkas dan terus dari hutan atau paya seperti kayu jati, rumpai air dipilih dan rotan. Jadi ia rapat dengan alam dan  persekitaran tropika. Tidak hairan jika warna-warna terang atau warm neutral begitu cantik diganding dengan perabot seperti ini. Tambahan pula selalunya kayu-kayu tropika yang tegap berwarna perang koko. Jadi rona terang dan panas ini mampu memberi keseimbangan kepada ruang.

Antara  yang padan seperti jingga, hijau daun pisang terang dan gelap, putih gading, kuning, merah cili, perang caramel , perang keemasan atau suasa dan ada juga yang berani kenakan merah si jantung pisang.Anda juga boleh bermain dengan biasan putih almond, gandum dan nude colour.

Haa esok kita gossip pasal cool neutral pula. Konsep apa yang sesuai cantik sangat dengan rona seumpama ini ok…

Bagaikan butler yang menyambut kita apabila pulang dari kerja. Ruang foyer atau ruang yang berdekatan dengan pintu masuk, selalunya terbiar sepi. Walhal sudut kecil ini memainkan peranan yang sangat besar. Kita bagaikan terlupa bahawa sebelum keluar atau selepas memasuki kediaman, pelbagai barang perlu kita letak dan susun. Selain dari kasut payung, topis , kunci kereta dan sebagainya.

Selalunya di sini, pereka senang menempatkan meja konsol. Di tempatkan pelbagai bekas atau gantungan untuk pelbagai tujuan. Ada juga yang menambah bakul pelbagai guna untuk menempatkan pelbagai lagi keperluan sekerluarga. Selain tempat menyimpan kasut dan sebagainya.

Selain daripada menempatkan cermin muka, anda juga boleh menempat cermin panjang labuh untuk menampakkan keseluruhan penampilan sebelum keluar dari rumah. Malah ada juga yang menempatkan jambangan bunga indah yang mempersonakan. Paling tidak harum bahagian hadapan ruang kediaman anda. Apa pun kita perlu bijak memanfaatkan ruang kecil ini agar terisi dan memberi manfaat kepad aseisi keluarga. Simple-simple je IMPIANA.

Pemilihan jenis tingkap di rumah juga adalah suatu perkara yang penting kerana ia akan menentukan apa kegunaan tingkap tersebut bagi seberapa luas ruang dalam rumah tersebut. Di Malaysia sekarang ini, banyak jenis tingkap kita boleh perolehi. Maka dengan itu, harini saya akan menceritakan beberapa jeniss tingkap yang sesuai rumah anda.

Tingkap Jenis Casement

Kebiasaan orang di Malaysia ini, mereka gemar menggunakan tingkap jenis seperti ini, lagi-lagi rumah mereka adalah rumah moden. Ini kerana ia mempunyai engsel pada sisi bingkai tingkap yang boleh buka ke luar. Dengan itu, ia membolehkan rumah di Malaysia ini mendapat pengudaraan yang baik dan melindungi dari cuaca hari hujan. Tambahan lagi, ia sangat efektif untuk mengurangkan rasa panas atau haba di dalam rumah ketika cuaca panas.

Tingkap Jenis Awning/Top Hung

Selalunya tingkap sebegini biasa digunakan di bilik air atau tempat yang tinggi kerana ia senang untuk dibuka dan memberi pengudaraan yang bagus. Apa lagi yang membuatkan ia bagus adalah bentuknya. Bentuknya seperti atap yang membuatkan hujan dan debu susah untuk masuk dalam rumah.

Tingkap Glass Block

Tingkap jenis glass block ini, boleh dikatakan puratanya rendah kerana ia jarang dijumpai. Akan tetapi, glass block pernah kerap diterapkan dalam rumah di Malaysia suatu ketika dahulu. Tingkap ini berfungsi dengan pencahayaan semula jadi yang mampu menerangi ruangan dan pada yang sama, menjaga privasi rumah. Namun begitu, jika adanya frosted glass, semakin kurang penggunaan jenis tingkap glass block ini. Selain itu, tingkap jenis glass block ini juga sesuai dipasang berdekatan dengan pintu masuk dan bilik mandi kerana ia memberikan rasa seperti rumah yang mewah.

Konklusinya, banyak lagi jenis tingkap yang ada di Malaysia ini, yang anda boleh terapkan atau pasang di rumah anda. Cuma, ini adalah pilihan dan pendapat terbaik dari saya. Akhir kata, cari lah tingkap dengan kesesuaian diri masing-masing dan keselesaan anda. Ini kerana tingkap juga menilai bagaimana rumah anda.

Bilik tidur adalah tempat kita beristirehat daripada penat menempuhi segala cabaran realiti atau dunia setiap hari. Tapi, tidur juga perlu menatap sesuatu yang tenang dan boleh menyebabkan anda sentiasa tidur lena. Oleh kerana, saya mencadangkan untuk anda, menghiasai dinding di dalam bilik tidur itu supaya ia dapat memberi energi yang positif untuk anda senang untuk tidur lena setiap. Kini, saya memulakan tentang beberapa idea untuk anda menghiasi dinding bilik tidur.

LUKISAN

Lukisan dapat memberi satu aura atau energi yang positif dan lukisan juga adalah salah satu hiasan bilik tidur yang sangat popular. Ini kerana, lukisan dapat menenangkan seseorang yang memandang lukisan tersebut dan apabila mereka berasa tenang, ia membuat mereka mengantuk dan terus lancar untuk tidur.

POTRAIT ATAU GAMBAR

Potrait dan lukisan ini sama sahaja fungsinya kepada bilik tidur kerana ia dapat memberi satu rasa yang tenang. Cuma, portrait ini ia lebih merasakan realiti atau wujud kerana gambar yang diletakkan itu berkemungkinan adalah gambar anda bersama pasangan anda sedang bergembira, gambar dengan keluarga yang penuh kesenyuman atau gambar-gambar semasa hari perkahwinan. Ini kerana, gambar-gambar seperti itu dapat memberi efek yang selesa kepada diri dan mudah untuk anda merasa tenang. Maka, bila sudah tenang fikiran, anda akan rasa sangat mengantuk dan dalam sekelip mata, anda akan terus tidur.

PELEKAT DINDING

Pelekat dinding juga adalah kaedah terbaik untuk menghiasi ruang tanpa mengecatnya. Ia boleh mengubah mana-mana persekitaran, dan ia juga mudah untuk dialih keluar dan diganti jika anda ingin mengubah keadaan semula. Tapi, pastikan pelekat dinding yang digunakan, mempunyai imej yang positif atau perkara-perkara yang dapat memberikan diri anda selesa dan tenang.

Secara kesimpulannya, untuk tidur, kita seharusnya dalam keadaan yang tenang dan selesa. Jikalau permikiran anda serabut semasa hendak tidur, ia boleh membuatkan sukar untuk tidur dan boleh mengakibatkan insomnia.